Ўзбекистонда эҳсон пулини бир миллион сўмга етказмаган масжид ёпилиши мумкин\nҚашқадарё вилоят, Ғузор туманидаги Ярғунчи жоме масжиди эшигига "агар масжид ойига бир миллион сўм (128 доллар) пул маблағи туширмаса, ёпилиши мумкинлиги" ҳақидаги эълон ёпиштирилди.\nМасжидга борган намозхонлар томонидан суратга олиниб, Озодликка йўлланган ушбу эълон тилхат кўринишида бўлиб, унга масжид имоми Бурҳон Пардаев билан мутавваллиси Ўрол Боймирзаев имзо чеккан. “Ойига масжидимиз ҳисоб рақамига 1.000.000 (бир миллион) сўм пул маблағи тушмаса масжиднинг фаолиятини ихтиёрий равишда тўхтатишга розимиз” дейилади тилхат давомида.\nЯрғунчи масжиди имоми Бурҳон Пардаев масжид эшигига айни мазмундаги эълон ёпиштирилганини тасдиқлаб, бу Ўзбекистон Мусулмонлари идораси Қашқадарё вилоят вакиллиги талаби билан ёзилганини айтди. Пардаевга кўра, масжиднинг тушум пули жуда кам бўлгани боис Ўзбекистон Мусулмонлари идораси Қашқадарё вилоят вакиллиги шундай чорани қўллаган. "Тушум кам бўлгани учун иш ҳақи ололмаймизку ахир. Иш ҳақи ёзиш учун энг кам иш ҳақининг 2,5 баробаридан кам ёзиш мумкин эмас, шунга мувофиқ бўлиши керак. Етмагани учун иш ҳақи йўқ бўлиб турибди ҳозир", деди Бурҳон Пардаев.\nПардаевнинг айтишича, масжиднинг пул билан боғлиқ муаммоси ҳақидаги эълон масжид эшигига ёпиштирилгач, пул тушуми бироз ошган. "Иш берди. Бир миллион бўлмаса ҳам, одамлар ёрдам қилишди. Ундан ташқари масжиди йўқ қишлоқ жойларидаги маҳалла мўминлари эълонни ўқигач, 50 минг сўмдан счётимизга ўтказиб берадиган бўлишди", дейди Пардаев.\nЎзбекистондаги айрим масжидларнинг имомлари мамлакатда сўннги кунларда масжидларга бўлган тушум пуллари назорати янада кучайтирилганини айтишмоқда. “Эҳсон қутиларини солиқдан келиб муҳрлаб кетишади. Ҳар жума куни қутилар очилади. Очиш пайти солиқдан, ИИБ, МИБ, МХХдан вакил бўлади. Қути очилгач пулларни инкасаторлар олиб кетишади”, дейди андижонлик имом.


12+1 одам қўлга олинди: “социалистик қаршилик”нинг Алматида ўтган қурултойи натижалари мана шундай - Фарғона.Ру ахборот агентлиги\n23:35 msk, 13 Декабрь 2018\n12+1 одам қўлга олинди: “социалистик қаршилик”нинг Алматида ўтган қурултойи натижалари мана шундай\n30.05.2006 14:20 msk\nШанба куни соат 12 да кўп қаватли уйлардан биридаги квартирадан ёшларнинг рўйхатга олинмаган “Социалистик қаршилик” ҳаракати қурултойи делегатлари чиқиб келди. Уларни пастда бир неча ўн полициячи кутиб турарди. Гўёки шовқин-сурондан арзланган қўшниларнинг аризасига кўра, бирданига 12 одам қўлга олинди. Қурултой иштирокчиларидан бири қочишга улгурган. Хонада қолганларни ҳам полиция қўлга ололмади. Қўлга олинганлар солинган автобусга журналистлардан бирини ҳам мажбуран ўтқазишди. Полиция ходимлари ва миллий хавфсизлик қўмитаси ходимлари бешта видеокамерада воқеани тасвирга туширди. “Жабрланган” қўшнилар эса ҳеч ерда кўринмади.\nЛенин, Маркс ва Троцкий таълимотига асосланган “Социалистик қаршилик” бир йил муқаддам “Қозоғистон ёш гвардияси” вориси бўлди. 2006 йил февралида таъсис қурултойи бўлиб ўтди. Айни пайтда “СоцҚар”ни либерал-демократик позицияда турган “Қахар” ва Қозоғистон ёш профессионаллари (ҚЁПТ) ташкилоти каби фаол ёшлар ҳаракати сафларига қўшиш мумкин.\n“СоцҚар”чилар полиция ва маҳаллий ҳукумат томонидан уйлари бузилиши режалаштирилган “Шанирақ” ва “Бақай” шаҳарчалари аҳолиси билан фаол ишладилар. “Шанирақ”ликлар ҳаракатини қўллаб-қувватлаш кўпинча полиция билан тўқнашувларга сабаб бўлди.\n“Социалистик қаршилик”нинг соядаги лидери Айнур Қурманов мамлакат президентининг ор-номусини ҳақорат қилгани учун бир ярим йиллик қамоқ жазосини ўтаган ва яқиндагина “шанирақ”ликлар ҳаракатида иштирок этгани учун маъмурий жавобгарликка тортилган. Айнур Қурманов бу иш бўйича судга тортилган ягона одам бўлди.\nПолицияда қўлга олинган қурултой иштирокчиларини қонуний тарзда уч соат ушлаб турдилар. Бу вақт мобайнида уларнинг “жамиятга қарши ҳаракатлари” ва бошқа айблари исботини топмади. Қўлга олиш жараёни полиция видокамералари, юқори лавозимли полициячилар томонидан ўтказилгани, бу тадбир жамоатчилик тузилмалари билан ишлаш бўлими (“сиёсий полиция) ва миллий хавфсизлик қўмитаси томонидан уюштирилганини исботлаб турибди.\nҲар бир қўлга олинганни алоҳида–алоҳида сўроқ қилдилар ва қайси сабабларга кўра тўпланганлари тўғрисида тушунтириш хати ёздиришга ҳаракат қилдилар. Лекин бирорта тушунтириш хатига имзо қўйилмади. Қўлга олинганлардан бирига сўроқ пайтида ҳукуматни сиёсий ташкилот ҳаракатларидан огоҳ қилиб туриши учун катта миқдорда пул таклиф қилдилар. Айнур Қурмановга нисбатан маъмурий иш очишга ҳаракат қилинди. Ундан ҳам ҳеч қандай тушунтириш олишолмагач, маълумот беришдан бош тортганлиги тўғрисида протокол ёздилар.\nШу билан полициянинг “Социалистик қаршилик” фаолияти билан танишуви якунланди. Маълум бўлишича, полицияда “СоцҚар” сайтидан кўчириб олинган мақолалардан ташқари ҳеч қандай исбот йўқ экан.\nШанба куни Қозоғистоннинг турли бурчакларидан делегатларни йиққан қурултой “Социалистик қаршилик”ни қонунийлаштирш масаласини муҳокама қилиши лозим эди. Қозоғистонда ҳам қўшни Ўзбекистондаги каби сиёсий ташкилотлар қонунийлаштирилиши учун жуда узоқ давом этадиган ва қимматга тушадиган жараёндан ўтиши лозим.\n“Биз ҳеч қачон рўйхатдан ўтишдан бош тортган эмасмиз”, - дейди Айнур Қурманов. – “Асосан бизнинг муаммоларимиз ташкилий масалаларга боғланган эди. Бизнинг қурултойимиз февралда ўтди ва бирлашув жараёни ҳали якунланганича йўқ эди. лекин бу биз ишлашимиз керак эмас, дегани эмас. Ёзда сиёсий сукунат бўлади ва бу фасл рўйхатдан ўтиш учун анча қулайдир. Агар бизни рўйхатга олишдан бош тортсалар, биз ўз ҳуқуқимизни судда ҳимоя қиламиз”.\nҚозоғистон ёш професионаллари ташкилотининг фақат суд қарори билан рўйхатдан ўтказилгани, “Соц Қар”нинг рўйхатга олиниш имкониятлари ҳам катта эмаслигидан дарак бермоқда.\nАйтиб ўтиш жоизки, кейинги йилларда Қозоғистондаги кўпгина мустақил ёшлар ташкилотлари ҳукуматнинг турли репрессив қаршилигига учради. “Қахар”нинг барча фаоллари судландилар ва флэш-мобилар учун унча катта бўлмаган муддатларга қамалдилар. Уларнинг сайти тўсиб қўйилган. Хатто “Қахар” номи ҳам энди уларга таалуқли эмас, чунки ҳукумат мана шундай ном билан янги тузилмани ташкил этди. ҚЁПТ ҳар ҳолда рўйхатга олинди, лекин уларнинг Қозоғистонда оммавий акцияларни таъқиқлаш тўғрисидаги презитдент фармонини бекор қилишга қаратилган чиқишлари доимо қамоққа олишлар билан якунланди.\nШимкентдаги “Аманат” ёшлар ташкилоти президентлик сайловларида мухолифатчи Жармахан Туякбайни қўллаб-қувватлади. Бу ташкилот фаоллари оммавий тартибсизликлар келтириб чиқаришга уринганлик айби билан қамоққа олинди. Бу айбловга ташкилотнинг штаб-квартирасидан топилган иккита ўқлов ва синган стулларнинг бир неча оёқлари исбот бўлиб хизмат қилди. Шундай қилиб “пўртаҳол” инқилобига шаъма қилаётган ёшлар ташкилотларини Қозоғистон ҳукумати янчиб ташламоқда.\n”Социалистик қаршилик” мухолифатдаги бошқа партияларга яқин бўлмагани учун ҳам бир йил давомида жон сақлаб келди. Қандайдир бир давр мобайнида ҳукуматга кўра, улар сиёсий масхарабозлар ролини ҳам ижро этдилар. Чунки уларнинг социалистик ғоялари аввалданоқ жиддий қабул қилинмаган. Ташкилот демократик мухолифатнинг кўмагисиз ҳам кучлана бошлагач, унинг фаолиятини тўхтатишга ҳаракат бошланди.\n”Мамлакатдаги умумий сиёсат умумий контестдан ташқари бўлган барча нарсани йўқотишга асосланган. Ҳукумат “Қахар” ва “СоцҚар” каби ташкилотларни юридик муаммоларни ҳал қилишга овора қилиб қўйиб, уларни асосий мақсадларидан узоқлаштирмоқчи. Бироқ, бу ҳаракатлар мақсадига етмаётир, аксинча яширин фаолият кўрсатишга ундаб, барқарорликни издан чиқаришга хизмат қилмоқда”, -дейди Айнур Курманов.


Компания раҳбари аллақачон Redmi K40 ишлатяпти: скриншот унинг зўр жиҳатини кўрсатди! - Terabayt.Uz\nXiaomi компаниясининг арзончи бренди тайёрлаган Redmi K40 смартфонининг илк «жонли» расмларини эълон қилган эдик. Компания фақат унинг Redmi K40 Pro версиясидагина Snapdragon 888 чипсетини қўллаши ҳам айтилган. Лекин яқинда...\nRedmi брендининг лаҳбари Лю Вейбинг (Lu Weibing) кеча Weibo тармоғида ўзи ишлатаётган смартфоннинг экранидан скриншот эълон қилди. Бу сурат иккита фактни ошкор этган – мазкур смартфоннинг Redmi K40 эканлиги ва қурилманинг автономлик даражаси (қуввати қанчалик узоқ вақтга етиши).\nСкриншот олинган пайтгача смартфон 10,5 соат ишлаган, унинг аккумуляторида қолган қувват эса 64% экан. MIUI ҳисоб-китобларига кўра, Redmi K40 шу қолган заряд билан яна 25 соат ишлай олади.\nЯъни, умумий ҳисобда бу қурилманинг автономлиги мазкур (интернети доимий ёқиқ ҳолдаги аралаш) режимда 35,5 соатни ташкил этар экан. Бу – Redmi K40 тўлиқ қувватлангач, оддий режимда уни бемалол 2–3 кун ишлатиш мумкин, деганидир!\nЎҚИНГ: Қуввати энг узоқ вақтга етувчи 15 смартфон билан танишинг\n#Redmi #Xiaomi #аккумулятор #Android смартфон #Батарея #кучли аккумулятор #кучли аккумуляторли смартфон #смартфон батареяси #смартфонлар # 5G смартфон #5G-смартфони #Xiaomi Redmi K40


Қорачиқ | Табиий газ оқими 40%га камайди\nТабиий газ оқими 40%га камайди\nРоссиянинг “Газпром” компанияси Германиянинг “Siemens” ширкати газ насос бирликларини компрессор станциясига ўз вақтида қайтармаганлиги сабабли “Nord Stream” қувури орқали газ оқимини камайтирганини маълум қилди.\n“Газпром” баёнотида “Шимолий оқим газ қувури шу онда кунига 100 миллион кубометр газ ўтказмоқда” деди. “Газпром” кунлик 167 миллион кубометр газ ўтказишни режалаштирган бўлиб, ҳозирги кунда бу кўзлангандан 40%га кам.\n“Газпром”га кўра, “Siemens” тарафидан компаниянинг Санкт-Петербург яқинидаги Виборгдаги Портова компрессор станциясидан таъмирлаш учун олинган 8 газ насосидан 5 таси ўз вақтида қайтариб берилмаган.\nБундан ташқари, насослар газ қувурига уланганида моторлар яхши ишламагани учун муаммолар юзага келган ва бу ҳам “Ростехнадзор” тарафидан ишлатилиши тақиқлаб қўйилишига сабаб бўлди.\n“Газпром” маълум қилишича, ҳозирги кунда фақатгина 3 та газ насоси фойдаланишга яроқли. Болтиқ денгизи остидан ўтадиган ва рус газини Европага етказадиган “Nord Stream” (Шимолий оқим) газ қувури Портовани Германиядаги Грайфсвальдга боғлайди. У Европа бозорига йилига 55 миллиард кубометр газ етказиб беради.\nПринц Салмон ўлдирилдими?\n“Мусулмон бўлганида террорист дердик”\nШиалар бир-биридан миннатдор!


20:24 / 20.08.2017\nMFaktor — муваффақият ва мағлубият омиллари. KUN.UZ’да янги лойиҳа старт олди. Эндиликда, тадбиркорликни бошлаётган ёшларга устоз мақомида бўлган ва бизнес қилишда катта тажрибаси бор тадбиркорлар билан фойдали ҳамда қизиқарли суҳбатлар ўтказилади. Кўрсатувнинг илк меҳмонлари таниқли тадбиркорлар Ҳикмат Абдураҳманов ва Азиза Умаровалардир.\nҲикмат Абдураҳмановнинг сўзларига кўра, Азиза Умарова билан 15 йилдан буён турмуш қуриб, биргаликда кўп ютуқлар, кўп ҳаётий дарслардан ўтган.\n“2002-2003 йилларда Ташқи иқтисодий алоқалар вазирлигининг қошидаги давлат компаниясида ишлардим. Жаҳон иқтисодиёти ва дипломатияси университетини Азизахон билан бирга битириб чиққанмиз. Давлат ташкилотида ишлаганимдан сўнг, бу менга тўғри келмайди, деган қарорни қабул қилдим. Кейин чет элда ўқиб келдик. Буюк Британияда таълим олганимизда кўплаб компанияларга ҳужжатларимни топширдим. Қизиғи шундаки, биронта компаниядан ижобий жавоб келмаган”, - дейди у.\nАзиза Умарованинг айтишича, оила Британиядан Хитойга кўчиб ўтган. Бу ҳолат уларга кўп нарсани тушунишга ёрдам берган.\n“Хитойда кўзга ташланувчи энг биринчи нарса – меҳнатсеварликдир. Хитойда кишилар худди чумолилардек ишлашарди. 2006 йилда Гуанчжоуга кўчиб келганмиз. Ўша ерда 24 соат давомида дўконлар, корхоналар, саноат объектлари, кишилар ишлашини кўриб, катта империялар айнан шундай қурилишини тушунасан. Биз учун бу катта тажриба бўлди”, - деди Умарова.\nҲикмат Абдураҳманов суҳбат давомида авиакасса соҳасида муваффақиятсизликка юз тутган лойиҳа ҳақида ҳам гапириб берди. Унинг сўзларига кўра, муваффақиятсизликнинг асосий муаммоси, авиакассалар ҳар доим ҳам тўғри ишламаслигида.\n“Бизнинг корпоратив стандартларимиз шундайки, биз эгри, қинғир-қийшиқ ишлардан ўзимизни тиямиз. Сабаби, бир кичкина йўналишда озгина нотўғри иш қилсангиз, бошқа компанияларга бу имиж жиҳатидан зиён келтиради. Бу нарсани иш давомида кўп кўрдик ҳамда корпоратив қадриятлар даражасига мижозларимиз билан ҳақиқий, соф ишлаш, ёлғон аралаштирмасликни қонун даражасида қабул қилдик”, - дейди у.\nУшбу таниқли тадбиркорлар билан уюштирилган интервьюнинг тўлиқ шаклини қуйида томоша қилишингиз мумкин.\nКўрсатувни Tas-X тизимида кўриш >>>\nТадбиркор MFaktor Ҳикмат Абдураҳманов Азиза Умарова


Ўзбекистонни бетакрор юрт, деб бежиз таърифлашмайди. Зеро, юртимизда ҳар фаслнинг ўз гашти, ўз таровати бор. Ширин-шакар меваларимиз, полиз маҳсулотларимизни дунёнинг исталган бозорида учратасиз.\nТабиий иқлим шароитимиз-ку, азалдан тилга тушган. Қолаверса, заминимиз табиий захираларга ҳам жуда бой.\nҚаранг, бугун биргина Қашқадарё вилояти ҳудудидан нефть, газ, олтингугурт сингари иқтисодиётимиз учун муҳим бўлган хом ашёлар қазиб олинмоқда. Бундай ноёб саноат хом ашё захиралари янги-янги лойиҳалар рўёбига йўл очаётир. Масалан, табиий газни чуқур қайта ишлаб, ундан оппоқ марвариддек полиэтилен гранулалари ажратиб олиш — ўта мураккаб жараён. Истиқлол шарофати билан биз шундай маҳсулот тайёрлашни йўлга қўйдик. Мазкур муҳим хом ашёдан қувур ва мебелдан тортиб, уй-рўзғор буюмлари ва безаклар, саноат учун зарур маҳсулотлар тайёрлашда кенг фойдаланилади. Полиэтилен эса металл, ёғоч ва резина-техник материаллар ўрнини босади. Шўртан газ-кимё мажмуасининг Марказий Осиёдаги йирик корхоналардан бири сифатида танилишининг боиси ҳам айнан ушбу маҳсулотлар маҳаллийлаштирилганлигида, десак, асло муболаға эмас.\nАйни кунларда мажмуада МДҲ ва Европада ягона бўлган GTL-метан газидан синтетик суюқ ёнилғи ишлаб чиқариш лойиҳаси устида иш олиб борилаяпти. Бу орқали Евро-IV, Евро-V стандартларига мос дизель ёқилғиси ҳамда авиакеросин ишлаб чиқариш кўзда тутилган.\nТўғриси, бир вақтлар яйдоқ қир-адирлар бағрида Ўзбекистон салоҳиятини жаҳонга кўз-кўз қиладиган шундай мажмуалар қад ростлашини хаёлимизга сиғдира олмасдик. Эндиликда уларни ўзимиз қуриб, ўзимиз ишлатаяпмиз. Бу орқали эса мамлакатимиз иқтисодиётини янада ривожлантиришга муносиб ҳисса қўшаяпмиз.\nШўртан газ-кимё мажмуаси этилен цехи смена инженери.\nМазкур рукндаги бошқа мақолалар: « Унутилмас завқ\tОшкоралик, адолат ва тенглик »


10.10.2019 16:17 0 2260\nАйримлар ҳар қандай оғир, бахтсиз ҳодисадан ҳам бешикаст омон қолишади. Шундай кимсалардан бири, яъни иккита атом портлашини бошидан кечирган одам ҳақида «Рамблер» ҳикоя қилади.\nХиросима ва Нагасакидаги қайғули воқеа бутун дунёга маълум. Америка бомбардимончи самолётлари бу шаҳарларга атом бомбаларини ташлаганда 200 мингдан зиёд инсон ҳалок бўлган. Бироқ портлаш марказидан унча узоқ бўлмаган жойда битта бахтли одамга тирик қолиш насиб этган. Бу Цутому Ямагучидир.\n1945 йил Ямагучи 20 ёшда эди ва у Хиросимага хизмат сафарига келганди: август ойининг мудҳиш санаси, яъни Америка учувчилари бомба ташлаган вақтда Цутому портлаш марказидан атиги 2,5 километр узоқликда бўлган. Ёш йигит куйган, катта миқдорда радиацияланган ва қисман кўриш қобилиятини йўқотган бўлса-да, тирик қолганди.\nКейинги куни у уйига, яъни Нагасакига қайтишга муваффақ бўлади. Ямагучи эндигина гувоҳи бўлган даҳшатни бироз унутиб, хотиржам нафас оламан деганди, бироқ унинг орзуси ушалмади.\nЧунки Нагасакига қайтиб келганидан бир кун ўтиб, яъни 1945 йилнинг 8 августида унинг шаҳрига ҳам ўшандай бомба ташланади. У бу куни бомба ташланган жойга янаям яқинроқ эди. Куни битмаган экан, яна тирик қолди. Тўғри, у бу сафар ҳам катта миқдорда радиацияланганди.\nЯмагучининг иккита атом бомбаси, устига-устак, радиацияланишдан ҳам тирик қолиши физика қонунларига зид ҳақиқий мўъжиза эди. Қизиғи, Цутому улуғ ёш – 94 га тўлишига бир неча ой қолганида оламдан ўтди.\n2009 йил унга Цутому Ямагучи — иккита атом бомбасидан тирик қолган дунёдаги ягона инсон эканини тасдиқловчи сертификат топширилган.\nЯпония атом бомбаси Хиросима Нагасаки Цутому Ямагучи\nКоронавирус 05/08, 18:01\nКоронавирус 31/07, 17:01\nКоронавирус 29/07, 16:49\nМудҳиш рекорд. Японияда коронавирус ташувчилари сони кескин кўпаймоқда


Эшитиш қобилияти яхши бўлмаган болалар учун...\n30.04.2018 18:24 0 1091\nФарғона вилоятидаги Қувасой шаҳрида жойлашган ихтисослаштирилган мактаб-интернатда эшитиш қобилияти яхши бўлмаган 13 нафар бола учун автобусда экскурсия ташкил этилди. Экскурсия қўл ҳаракатлари орқали олиб борилди.\nМактаб ўқувчилари сурдо таржимонлар билан биргаликда Марғилон шаҳридаги «Ёдгорлик» фабрикасига ташриф буюришди, шунингдек, қўл дастгоҳида ишлаб кўришди.\nШунингдек, Риштондаги Тоҳир Ҳайдаровнинг кулолчилик музейига бориб, унинг тарихини ўрганишди. Қўқонда эса болалар шаҳарнинг асосий диққатга сазовор жойлари — Худоёрхон саройи бўйлаб саёҳат қилишди.


Ўзбекистонда Корея маданияти ҳафтаси бошланди\n09:52 20.10.2015 Ҳавола олиш\nМаданият ҳафтаси давомида Корея кино ҳафтаси, болалар ва ўсмирлар учун футбол бўйича мастер-класс ва бошқа бир қатор маданий тадбирлар режалаштирилган.\nТОШКЕНТ, 20 окт — Sputnik. 19 октябрдан 24 октябргача Тошкентда, Нукусда ва Ургенчда Корея республикаси элчихонаси кўмагида Korean Week-2015 тадбири бошланди, Review.uz портали хабарига кўра.\nТадбир мақсади икки халқ орасида дўстлик ва ҳамфикрликни мустаҳкамлаш.\nҲафта давомида бир қатор маданий тадбирлар амалга оширилиши кўзда тутилган. Корея киноси фестивали, болалар ва ўсмирлар учун футбол бўйича мастер-класс, “Ўзбекистон ва Корея ўртасида дўстлик” мавзусида тасвирлар кўргазмаси ва Корея миллий амалий санъат намуналари кўргазмаси шулар жумласидан.\n19 октябр куни, кинофестивал очилиш маросимида Корея театр гуруҳи анъанавий "Самулнори" намойишини тақдим этади.\nЎтган йилда бўлгани каби, Ўзбекистонга Корея республикаси футбол жамосасининг собиқ ўйинчиси, ҳозир ўсмирлар футбол клубининг бош директори, футбол коментатори ва KOICA ташкилотининг фахрий элчиси Сонг Чонггуг келади. У Ўзбекистон ўсмирлар футбол жамоаси учун мастер-класс ўтказади.\nКорея анъаанавий амалий санъатига бағишланган тадбирлар 21-22 октябр кунлари Алишер Навоий номли Ўзбекистон Миллий кутубхонасида, Нукусдаги мусиқа ва санъат мактабида ва Ургенчдаги "Баркамол авлод" болалар марказида бўлиб ўтади.


Xiaomi Mi6'нинг янги талқини арзон нархда сотувга чиқарилади - Terabayt.Uz\nXiaomi Mi6'нинг янги талқини арзон нархда сотувга чиқарилади\nXiaomi Mi6 тақдим қилинганига ҳам ярим йил бўлди. Смартфон қора, кўк ҳамда оқ рангдаги корпусларда сотувга чиқарилган эди. Хитойнинг янги хизмат ва технологияларни рўйхатга олувчи TENAA ташкилотининг сайтида Xiaomi компанияси Mi6'нинг янги ранг ва техник имкониятларда сотувга чиқариши тўғрисида маълумот келтирилган.\nЎқинг: Кучли процессор ва камерали Xiaomi Mi 6 тақдим қилинди!\nХитойлик смартфон ишлаб чиқарувчиси ранг-барангликни таъминлаш мақсадида, флагманни ёрқин тусда, оч яшил ёки баргикарам рангдаги корпусда ишлаб чиқаришни режа қилмоқда. Бу компания учун ҳам ноодатий ранг ҳисобланади.\nСмартфоннинг 11 ноябрда Хитойда нишонланадиган "Бўйдоқлар куни"да тақдим қилиниши кутилмоқда.\nИнсайдерларнинг ёзишларича, мазкур рангдаги смартфонда аслидан фарқли равишда 4 гигабайтли (аслида 6 ГБ) тезкор хотира ўрнатилади, доимий хотира сиғими эса 64 Гб бўлади. Бу эса унинг нархининг арзонлашишига ҳам олиб келади: яшил рангли Mi6 $300 доллардан сотувга чиқарилади.\nСмартфоннинг 6 ГБ тезкор ҳамда 64 ГБ доимий хотира талқини $363 (2499 Yuan), 6 ГБ тезкор ва 128 ГБдоимий талқини — $421 (2899 Yuan), ҳамда 6 ГБ / 128 ГБ хотирали махсус «керамика» талқини $435 (2999 Yuan) АҚШ долларидан сотувга чиқарилган эди.\nЭслатиб ўтамиз, Xiaomi Mi6 5,15 дюймли, FullHD сиғимли экранга эга. Унинг бош камераси қўш ва ҳар бири 12 мегапикселли, олд камера эса 8 мегапикселли. Смартфонда илғор Snapdragon 835 платформаси ўрнатилган. Xiaomi Mi 6 зангламайдиган пўлат корпусга эга. Корпуснинг олд ва орқа панеллари қайрилма ҳимоя шишаси билан қопланган. Корпусда ёқиш ва овозни бошқариш тугмалари ўз ўрнида қолган. Xiaomi бу галги аппаратини чанг ва сув таъсиридан ҳимояланган корпусда ишлаб чиқарган.\n#Xiaomi Mi6 #арзон смартфон #кучли смартфон


ЭМИНА ЭРДЎҒАН ЖАБРЛАНГАН МЬЯНМАЛИК МУСУЛМОНЛАР БИЛАН УЧРАШДИ - Fitrat.uz\nБош саҳифа / Хабарлар / ЭМИНА ЭРДЎҒАН ЖАБРЛАНГАН МЬЯНМАЛИК МУСУЛМОНЛАР БИЛАН УЧРАШДИ\nЭМИНА ЭРДЎҒАН ЖАБРЛАНГАН МЬЯНМАЛИК МУСУЛМОНЛАР БИЛАН УЧРАШДИ\nSentabr 8, 2017\tЭМИНА ЭРДЎҒАН ЖАБРЛАНГАН МЬЯНМАЛИК МУСУЛМОНЛАР БИЛАН УЧРАШДИda fikr bildirishni o'chirish 103 Кўришлар\nТуркиянинг биринчи хоними Аракандаги рохинжа мусулмонларига инсонпарварлик ёрдамини кўрсатиш мақсадида Бангладешга ташриф буюрди. Сафарда Эмина Эрдўғанга ўғли Били Эрдўған, Ижтимоий муаммолар вазири Фатма Кая ва бошқа расмий кишилардан иборат катта делегация ҳамроҳлик қилди.\nБангладешга ташрифи доирасида, Эрдўғон хоним қочоқлар лагерига борди ва Мьянмадан қочишга мажбур бўлган рохинжа мусулмонлари билан учрашди ва халқаро ҳамжамият улар билан содир бўлаётган фожиаларга бепарволик қилмаслигига умид билдирди.\n“Ракхайнда бўлаётган воқеаларга, у ерда фақат бизнинг фарзандларимиз яшамаётганлиги учун, кўз юммаслигимиз керак. Бўлаётган ҳодисаларга ҳамма масъулдир. Ҳар ким мусулмонларга ёрдам бериш учун қўлидан келганича ҳаракат қилсин. Мана шу ваҳшийликлар бутун дунё кўз ўнгида бизнинг давримизда содир этилаётганлигига ишонгинг келмайди. Айбдорлар, албатта, жазоланиши керак”, – деди Туркиянинг биринчи хоними.\nАввалги НАЗАРБОЕВНИНГ НЕВАРАСИ: “ГИЁҲВАНДЛИКДАН МЕНИ ЯРАТГАН ВА БОБОМ ҚУТҚАРДИ”\nКейинги МИСР МАКТАБЛАРИГА ЯНА ҚУРЪОН ДАРСЛАРИ КИРИТИЛДИ


Хитой Олимпиада ўйинларига 416 спортчи билан йўл олади\n18:34 / 18.07.2016\nХитой Рио-де-Жанейрога 416 спортчи билан йўл олади, улар орасида 35 нафар Олимпия чемпионлари бор. Бу ҳақда ХХР давлат жисмоний тарбия ва спорт бош бошқармаси бошлиғи ўринбосари Цай Чжэньхуа маълумотига асосланиб, “Синьхуа” агентлиги маълум қилмоқда.\nУнинг сўзларига кўра, “бу Хитой спортчилари энг кўп миқдорда қатнашган илк мусобақа бўлади”. Хитой олимпия жамоаси таркибига 160 нафар эркак ва 256 нафар аёл спортчи кирган. Улар 26 спорт тури бўйича 210 та беллашув ўтказишади. Умумий делегация 711 кишидан иборат. Улар ичида 29 нафар хорижлик мураббий ҳам бор. Жамоа таркибидаги энг ёш спортчи 14 яшар Ай Яньхань бўлиб у 200 метрга сузиш ва аёллар эстафетаси баҳсларида иштирок этади. Энг ёши катта спортчи ёзги Олимпиада ўйинлари чемпиони 39 яшар Чэнь Ин бўлиб, ўқ отиш баҳсларида қатнашади.


Делегациялар келиши ортидан Пекинда CОВИД-19 касалланиш ҳолатлари ортмоқда\n01 июл 2022, Тошкент вақти: 07:05\nReuters агентлигининг хабар беришича, Хитойда тўрт кун ичида Қишки Олимпиада ўйинларига ташриф буюрган спортчи ва ходимлар орасида 119 та CОVID-19 ҳолати аниқланди. Олимпиада иштирокчилари, ходимлар ва оммавий ахборот воситаларини жамоатчиликдан ажратиб туриш учун улар алоҳида изоляцияга олинган.\nАэропортга етиб келган спортчиларнинг шанба куни 34 тасида, якшанба куни эса 37 тасида тест натижалари мусбат чиққан. Бу ҳақда 31 январь куни мусобақа ташкилотчилари маълум қилди.\nРоссиялик биатлончи Валерия Васнецова Пекинга келганидан кейин топширган иккита тести ҳам унда вирус борлигини кўрсатган. Шундан сўнг, у Олимпиададан умидлари пучга чиққанини ва ҳафсаласи пир бўлганини айтди.\n“Афсуски, бу олимпия ўйинларидаги орзуим орзулигича қоладиган бўлди. Балки бир кун келиб яна оёққа туриш учун ўзимда куч топарман, аммо бу бутунлай бошқача ҳикоя бўлади” — деб ёзган Васнецова ўзининг ижтимоий тармоқдаги саҳифасида.\nЯкшанба куни аэропортда вирус аниқланган 28 кишининг саккиз нафари спортчи ёки жамоа расмийлари бўлиб чиқди.\nХалқаро Олимпия қўмитаси аъзоси, ХОҚнинг спортчилар комиссияси раиси Эмма Терхода ҳам тест мусбат натижани кўрсатган. У ҳам изоляцияда эканлигини маълум қилган.\n“Мен бундай бошланишини кутмаган бўлсам ҳам, Пекин Олимпиадаси мутасаддилари кўрган чоралар яхши самара бераётганини кўриб хурсанд бўлдим”,- деган собиқ фин хоккейчи Эмма Терхо.\nУшбу ҳолат спортчиларни ташвишга солмоқда. Йиллар давомида кўрилган пухта тайёргарликка қарамай, мусобақа улар учун бошланмасдан олдин тугаши мумкин.\n“Бу худди ўзингни максимум хавфсиз эканингга ишонтираман деб стрессни бошдан кечираётганга ўхшайди. Аммо, айни вақтда 100 фоиз хавфсиз бўлишнинг ҳам иложи йўқ”, дейди америкалик люгер Крис Маздзер.\n“Ҳозирда коронавирус аниқланаётган спортчилар сони ортмоқда. Бу қўрқинчли. Чунки сўнгги олимпиададан кейин тўрт йил кутиб, меҳнат қилсангу, аммо барчаси сўнгги ҳафтада, бор-йўғи бир неча кун ичида беҳуда кетса - бу фожиа”, дея спортчининг сўзларидан иқтибос келтирган Reuters нашри.\n4-20 февраль кунлари ўтадиган қишки олимпия ўйинларига 3000 га яқин спортчи, мураббий, расмий, федерация делегатлари ва оммавий ахборот воситалари вакиллари келиши кутилмоқда.\n“Ёпиқ ҳалқа” режими спортчиларга турар жой ва Олимпия ўйинлари ўтказиладиган жой ўртасида махсус транспортда ҳаракатланиш имконини беради. Бироқ, уларга жамоат жойларида эркин ҳаракатланишга рухсат берилмайди.\nCОVID-19 ни бошдан кечираётган кўплаб мамлакатлардан фарқли ўлароқ, Хитой ноль бардошлик сиёсати билан ўзини-ўзи изоляция қилди ва деярли барча халқаро рейсларни бекор қилди.\nҲукмрон Коммунистик партиянинг расмий газетаси - “People’s Daily"нинг изоҳлар қисмида Олимпия ўйинларига тайёргарлик кўриш ва вирус тарқалишига қарши кураш бўйича қилинган ишлар мақталган.\n“Пекин қишки Олимпия ўйинларидаги эпидемиологик назорат чоралари Хитойнинг эпидемияга қарши курашдаги муваффақиятли тажрибасининг тимсоли бўлиб, айни пайтда Хитой руҳи ва Хитой кучини намойиш қилишга ҳам йўналтирилган”, — дейилади газетада.\nСпортчилар Пекинга келишдан ҳам олдин тест топширишмоқда. Дунёнинг етакчи аёл чанғичиси австриялик Марита Крамер Германияда топширган тест натижаси мусбат чиққач, вирусдан фориғ бўлиш мақсадида мусобақага жўнаб кетиш вақтини ўзгартирди.\nРоссиялик скелетон муз пойгачилар, Олимпия ўйинларининг кумуш медаль соҳиблари Никита Трегубов ва Владислав Семёновда тест натижаси мусбат натижани кўрсатгандан кейин, улар Олимпия ўйинларни ўтказиб юборадиган бўлди.\n30 январь куни Австралия кёрлинг жамоаси аъзоси Таҳли Гиллда дастлабки мусбат натижадан кейин иккита тест синови унда коронавирус йўқлигини кўрсатди. Бу Австралия терма жамоаси учун ижобий янгилик бўлди.\nГилл ва унинг жамоадоши Дин Хюитт икки кун давомида изоляция қилинган эди.\n“Биз бу икки кунда дам олдик ва Олимпиададан кўзланган мақсадларимизни яна бир бор чамалаб олдик “, дейди Таҳли Гилл ва Дин Хюитт .


Қирғизистон «Ҳақиқат вақти» фестивали доирасида Донбасдаги уруш ва Қримнинг аннексия қилиниши ҳақидаги рус фильмларини намойиш қилишни тақиқлади. Бу ҳақда Қирғизистон Республикаси маданият, ахборот, спорт ва ёшлар сиёсати вазири Азамат Жаманқулов маълум қилди.\nУнга кўра, “Қирғизистонтамасси” давлат муассасаси илгари берилган прокат сертификатларини бекор қилади ва мамлакатда фильмлар намойишини тақиқлайди. Вазир бу қарорни «ҳозирги халқаро вазият» ва Қирғизистоннинг бетарафлик позицияси билан изоҳлади.\n«Гармония» фестивали рус маданият маркази томонидан ташкил этилди. Бишкек ва Ўш шаҳарларида «Қрим», “Донбас”, «Милиция» ва бошқа фильмларни намойиш этишни режалаштиришган. Кинофестивалдаги биринчи уриниш муваффақиятсиз тугади. Фильмлар фаоллар томонидан танқид қилинди ва намойиши режалаштирилган савдо марказларидан бири лойиҳада иштирок этишдан бош тортди. Жаманқулов 21 апрель куни депутатлар саволларига жавоб берар экан, департамент фильмларни намойиш этишга рухсат берганини айтди.\nУшбу ва фестивалнинг бошқа фильмлари намойиш этилиши ҳақидаги реклама баннерлари бутун Бишкек бўйлаб осилган, шунингдек, Россиянинг Қирғизистондаги элчихонаси сайтида кинофестиваль ҳақида эълон эълон қилинган.\nҚирғизистон Миллий хавфсизлик давлат қўмитаси аввалроқ 9 май куни қирғиз халқини «З» ҳарфи туширилган ҳарбий кийим ва костюм киймасликка чақирган. Агентлик бундай кийим «миллатлараро адоватни қўзғатишга ҳисса қўшиши»ни айтиб, жавобгарликдан огоҳлантирган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Туркияда 3 ойга фавқулодда ҳолат тартиби жорий қилинди\t11:15, 21 июль\tТуркия 3 ой муддатга фавқулодда ҳолат тартибини жорий қилди. Бундай қарор давлат тўнтарилиши амалга ошириш ҳаракатидан 5 кун ўтгач қабул қилинди, дея хабар беради Euronews.\nПрезидент Ражаб Тойиб Эрдўған Миллий хавфсизлик кенгаши ҳамда Вазирлар маҳкамасининг қўшма йиғилишида мамлакатда фавқулодда ҳолат жорий этилишини эълон қилди. У бундай чоралар конституцияга зид эмаслигини қайд этди:\n“Фавқулодда ҳолатни жорий этишдан мақсад хавфни тез ва самарали енгиш борасида зарурий чораларни қабул қилиш. Юзага келган ушбу хавф демократиямизга, қонун устуворлигига, шунингдек фуқароларимизнинг ҳуқуқ ва эркинлигига таҳдид қилади.”\nШу кунларда Туркияда қўлга олинганлар, ўз вазифасидан озод қилинганлар сони 60 000 етди. Улар орасида – ҳарбийлар, полиция ходимлари, судьялар ва бошқа давлат хизматчилари, шунингдек ўқитувчилар ҳам бор.


Сайлов жараёнида, мақоламизнинг биринчи қисмида тўхталганимиз, матбуотнинг роли беқиёсдир. Матбуот халқни турли томонларга бошқариши мумкин. Шунинг учун ҳам аввало матбуотнинг ўзи эркин ва буйсунмас бўлиши кераклигини яна бир бор таъкидламоқ керак.\nПрезидентлик бошқарувида давлат раҳбари тўғридан-тўғри халқ томонидан сайланади. Парламент бошқарувида эса президент(қирол, қиролича ва ҳоказо) иккинчи ролга тушади ва парламентдаги вакиллар уни сайлайдилар. Бундай бошқарувда ҳукуматни мазкур партиянинг лидери ҳисобланмиш Бош вазир бошқаради.\nБу АҚШ каби штатларга бўлинган мамлакат учун бир томондан яхши. Сайловда барча штатларнинг ўз ўрни, ўз салмоғи сақлаб қолинади. Салбий томони ҳам бор. Гап шундаки, баъзан умумхалқ сайлаган номзод штатлардаги ўринлар ҳисобидан ютқазиши ҳам мумкин. 2000 йилда Буш ва Гор сайловида шундай бўлганди. Халқнинг 48,4 фойиз овозини олган Ал Горе қолиб, 47,9 фойиз овоз тўплган Жорж Буш Оқ уйга кирганди. Бу эса АҚШ каби йирик давлатда ҳам демократия мукаммал эмаслигини кўрсатади. Бироқ демократияларда ўз камчилигига барҳам бериб бориш қонунияти мавжуд, бошқача айтганда бу тузум қотиб қолган догма эмас, доим ривожланишда.\nХуллас, жамиятнинг барча қатламларини ўз ичига олган эркин сайловлар бор жойда халқ бор. Сайловлар бўғилган жойда эса халқ ўзлигини йўқотиб, тўдага айланиб қолади. Шунинг учун ҳам эркин сайловлар демократиянинг юраги ҳисобланади.\n« “Туронзамин почтаси”дан Минтақа “ака”си »


Саттаев рўйхатдан ўтказилди | "NAVBAHOR" FUTBOL JAMOASINING RASMIY WEB SAHIFASI\nСаттаев рўйхатдан ўтказилди\nКеча олий лигада футболчиларнинг рўйхатдан ўтказишни сўнгги куни эди. Давралар оралиғида жамоамиз аввалига олти нафар футболчини рўйхатдан ўтказганди. Трансфер дарчаси ёпилгунга қадар мураббийлар штаби сафга яна бир футболчини қўшиб олишни мақсад қилишганди. Бу борада асосий номзод сифатида Қаҳрамон Маҳаммаджонов эътироф этилаётганди. Ҳуқуқий жиҳатдан “Навбаҳор”га тегишли бўлган Қаҳрамон мавсум бошида мунтазам равишда ўйин амалиётига эга бўлиш мақсадида, Ғузорнинг “Шўртан” жамоаси сафига ижара асосида бориб қўшилганди. Пўлатов “Бунёдкор”га қайтган мураббийлар марказий ҳимоядаги рақобатни ошириш мақсадида Маҳаммаджоновни жамоага қайтаришни кўзлашганди. Бироқ, футболчи мавсумни “Шўртан”да якунлашини маълум қилиб, раҳбариятдан рухсат олди. Қолаверса, олий лигага чиқиш учун жиддий тарзда курашаётган ғузорликлар ҳам ҳимоячи билан хайрлашишни исташмади. Ёшлар биринчилигидан ўрин олган “Навбаҳор” – “Бухоро” жамоалари ўртасидаги учрашувни томоша қилган футболчи йилни “Шўртан”дан якунлашга қарор қилганлигини айтиб, мавсум якунига етгач жамоага қайтишини билдирди. Маҳаммаджонов “Шўртан”да қолишга қарор қилганлиги боис мураббийлар штаби раҳбарият билан келишган ҳолда трансфер дарчасининг сўнгги кунида “Гулистон”дан жалб этилган ҳимоячи Акбар Саттаевни рўйхатдан ўтказишга қарор қилишди. Шу тариқа Саттаев иккинчи даврада “Навбаҳор” шарафини ҳимоя қиладиган бўлди.


Ўзбекистон Республикасининг Биринчи Президенти Ислом Каримов раҳнамолигида мамлакатимиз жанубий ҳудудининг улкан иқтисодий салоҳиятидан самарали фойдаланиш бўйича бошланган кенг кўламли ислоҳотлар изчил давом эттирилмоқда. Амалга оширилаётган улкан бунёдкорлик ишлари туфайли шаҳар ва қишлоқлар қиёфаси тубдан ўзгариб, аҳолининг ҳаёт даражаси юксалмоқда.\nВилоятда сўнгги йилларда амалга оширилган энг катта лойиҳалардан бири божхона терминали бўлган “Termez Cargo Сentre” -халқаро логистика марказидир.\nСурхондарё вилоятининг унумдор тупроғидан, қуёшли иқлимидан оқилона ва самарали фойдаланишимиз керак. Вилоятда 2019 йилгача босқичма-босқич 26 минг 800 гектар, жумладан, 2017 йилда 18 минг гектар пахта майдони қисқартирилади. Унинг ўрнига мева-сабзавот етиштирувчи фермер хўжаликлари ташкил қилинади, деди Президентимиз.\nМамлакатимиз иқтисодиётини ривожлантиришда фермерлик ҳаракатининг аҳамияти катта экани алоҳида таъкидланди.\nСессияда ташкилий масала кўрилди. Бошқа ишга ўтгани муносабати билан Тожимурод Мамараимов Сурхондарё вилояти ҳокими лавозимидан озод қилинди. Ўзбекистон Республикаси Президенти Шавкат Мирзиёев тавсиясига биноан Навоий вилояти ҳокими лавозимида ишлаб келаётган Эркинжон Турдимов Сурхондарё вилояти ҳокими этиб сайланди.\nШеробод тумани ҳокими Абдуҳаким Эшмуродов, “Маҳалла” хайрия жамоат фонди вилоят бўлими бошқаруви раиси ўринбосари Орзиқул Соатов, Термиз давлат университети профессори Сайфулла Турсунов, Маннон Уйғур номидаги вилоят мусиқали драма театри бош режиссёри Мансур Равшанов ва бошқалар Президентимиз нутқида баён этилган танқидий фикрлардан зарур хулосалар чиқариб, кўрсатиб ўтилган камчилик ва нуқсонларни бартараф этиш, вилоятни ижтимоий-иқтисодий ривожлантиришга қаратилган долзарб вазифаларни муваффақиятли адо этиш учун Сурхондарё аҳли астойдил меҳнат қилади ва кўзланган марраларга албатта эришади, деб таъкидлади.\nМазкур рукндаги бошқа мақолалар: « Халқ депутатлари Тошкент вилояти Кенгашининг сессияси\tХалқ депутатлари Бухоро вилояти Кенгашининг сессияси »


Британия яна 90 млн. дона коронавирус вакцинаси учун шартнома имзолади — Sof.uz\nЖАҲОН 19,802,000 12,720,187 729,547\nБритания яна 90 млн. дона коронавирус вакцинаси учун шартнома имзолади\n20.07 16:05 459 Тиббиёт\nБуюк Британия расмийлари фармацевтика гиганти Pfizer ва бошқалар томонидан ишлаб чиқариладиган 90 миллион коронавирус вакцинаси дозасини сотиб олиш шартнома имзолади.\nБритания ҳукумати ўз баёнотида Pfizer ва BioNTech томонидан ишлаб чиқилган вакцина вариантига, шунингдек Valneva томонидан ўтказилган бошқа экспериментал вакциналардан фойдаланиш ҳуқуқини қўлга киритганлигини айтди.\nБуюк Британия бундан олдин AstraZeneca билан Оксфорд университетида синовдан ўтказиладиган коронавирус вакцинасининг 100 миллион дозасини етказиб бериш тўғрисида битим имзолаган эди. Кейинги натижалар душанба куни эълон қилиниши кутилмоқда.\n"Миллионлаб одамларни коронавирусга қарши эмлаш мумкин бўлади", дейилади ҳукумат баёнотида, ҳозирда сармоя киритилган учта турли вакциналарга ишора қилган ҳолда.\nAstraZeneca томонидан яратилган ва ҳали синовлардан тўлиқ ўтмаган вакцинани синовлар тугаши билан Россиянинг R-Pharm ширкати ишлаб чиқаради. R-Pharm вакцинани 30 дан ортиқ мамлакат, жумладан биринчи галда МДҲ давлатларига экспорт қилиш режалари ҳақида хабар берган эди.\nРоссия компанияси COVID-19 учун Оксфорд вакцинасини ишлаб чиқаришга қарор қилди\nБуюк Британия Коронавирус вакцинаси\n6.08 11:59 1512\n3.08 10:09 1191\n1.08 10:30 2267 Тиббиёт\n31.07 16:39 221 Спорт\nАҚШда дунёдаги энг кенг кўламли COVID вакцинасининг синови бошланди (видео)\n28.07 06:38 1409


«Ростов» Шомуродовни «Женоа»га 9 миллион еврога сотишга рози бўлди\nМанбанинг ёзишича, «Ростов» клуби раҳбарияти даставвал италияликларнинг 8 миллион евролик таклифини рад этган. Кўп ўтмай, музокараларда Италия А Серияси клуби Элдор Шомуродов учун барча бонуслари билан қўшиб ҳисоблаганда нархни 9 миллион еврога кўтарган. Янгиланган таклифни эса «Ростов» клуби қабул қилган.\nҚайд этилишича, келишувга кўра Россия клуби Элдор Шомуродовнинг кейинги трансферидан тушадиган 15 фоизи миқдоридаги маблағга ҳам эга бўлади.\nТомонлар барча масалада келишишган, фақат Шомуродов трансфери учун тўланадиган жами маблағ қанча муддат давомида тақсимлаб тўланиши масаласи борасида бир тўхтамга келиш қолган.\nМаълумот учун, Шомуродов 2017 йилдан буён ростовликлар сафида тўп сурмоқда. Футболчининг шартномаси 2024 йилга қадар белгиланган. Transfermarkt портали ҳужумчининг трансфер баҳосини 6,5 миллион еврога баҳолаган.\nЭлдор Шомуродов ўтган мавсумда Россия Премьер-лигасида 11та гол уриб, тўпурарлар қаторидан жой олганди. Жорий мавсумда у 9 ўйинда битта гол муаллифига айланган. Шунингдек, Элдор Европа лигаси 3-саралаш босқичи доирасида ўтган ҳафта «Маккаби» (1:2) клуби дарвозасини ишғол этганди.


Мутолаа: Ёзувчиликни ким ўргатади? Ҳажвия - zarnews.uz\nЁзувчи бўлишни бизда ҳеч қаерда ўргатмагани ёмонда. Йўқ, адабиёт институтлари, турли хил дарслик ва қўлланмалар бор албатта, айтишларича, улар унчалик қолоқ ҳам эмас. Мен умуман бошқа нарсани назарда тутяпман. Асосийси йўқ. Бирор бир қатъий ва ягона йўриқнома йўқ. Масалан, ўша йўриқномада меъёрлар аниқ белгиланган бўлиши керак: шундай дейилади ёки мана бундай. Айнан шунинг учун институт ва қўлланмаларга қарамай, ёзув масаласида даҳшатли келишмовчиликлар кузатилмоқда. Ҳар ким ўз томонига эгади ва ўзича талқин қилади.\nБуни шу қадар ишонч билан айтганимнинг сабаби шундаки, бу масалада бўкиб тўйганман. Ортиғи билан. Бу билағонлар мени деярли юрак хуружи ва ақлдан оздиришига сал қолди. Чин сўзим.\nБирор бир ҳикоя ёзаман. Қисқагина, одамларни толиқтириб қўймаслик учун. Газета муҳарририга олиб бораман.\n- Илтимос, ўқиб, фикрингизни айтсангиз.\nУ ўқиб айтади:\n- Схематик равишда ёзилган.\n- Яъни? – сўрайман. – Сизни тушунмайроқ турибман. Мен расм эмас, ҳикоя олиб келувдим.\n- Бу шундай маъжозий ибора, - тушунтиради у.\n- Буниси тушунарлироқ, - дейман. Нима қилиш керак? Маслаҳат берсангиз, ҳар ҳолда сиз шу бўйича таълим олгансиз.\n- Бу схемани гўшт билан тўлдириш керак.\n- Хўш! – дейман. – жуда қизиқ. Гўшт? Нимага балиқ эмас?\n- Истасангиз балиқ бўла қолсин, - рози бўлди у.\n- Билсангиз, эътироз билдирдим, - сиз профессионал тарзда гаплашмаяпсиз. Сиздан бошқа нарса кутгандим. Бу ер ахир таҳририят, қассоб дўкони эмас-ку.\nУ хафа бўлди:\n- Унда бошқа жойга бора қолинг. Балки у ерда сиз билан профессионалроқ гаплашилар...\nБошқа жойга - журнал таҳририятига бораман. У ерда узоқдаги нарсаларни яқиндагига қараганда яхшироқ кўрадиган бир хоним ўтиради. У менинг ҳикоямни бармоқ учлари билан олиб, узоқдан туриб, ёруғликка тутди ва баён қилди:\n- Тушунтириб берсангиз, - илтимос. – Қайси маънода?\n- Ишланмаган. Хом.\n- Қандай қилиб пиширсам экан?\n- Биласизми... – иккиланади хоним. - Буни дарҳол қила олмайман... Бу ижодий... алоҳида вақт ажратиб қилинадиган иш.\n- Ҳар ҳолда, бирон бир тавсиянгиз бордир?\n- Классиклардан ўрганинг, - маслаҳат беради у.\n- Классиклар-чи, классиклар кимдан сабоқ олган экан?\nХоним яна иккиланади:\n- Энди... энг аввало – истеъдод.\n- Ҳа, тушуниб етяпман. Демак, мен ғирт тўнка эканман-да.\n- Мен бундай деб айтганим йўқ, - у орқага қайтди. Товба! Гўёки девор билан гаплашаётгандай!\nУчинчи жойга – нашриётга бораман. Нашриётдаги муҳаррир ҳали анча ёш, лекин кўринишидан ўқимишли ва қаттиққўл. Кўзойнакда.\n- Биласизми, - дея тушунтира бошлади у. – Аслида бу ерда ҳали ҳикоя йўқ, аксинча бу машқ, лойиҳа...\n- Йигитча! – дейман. – Сиз нима деб номлашингизнинг менга аҳамияти йўқ. Асосийси, бу ердаги ҳамма нарса ҳақиқат. Ҳаётдан кўчирилган. Борлиқдан.\n- Биласизми, - у қошларини кўтаради. – Қандай тушунтирсам экан?.. Ҳаёт ҳақиқати бошқа, бадиий ҳақиқат эса...\n- Шундай денг! – дейман. Унда тушунарли. Агар сизда ҳақиқат тури шунчалик кўп бўлса, унда адолатга қандай эришар эканмиз?\nУлар мени шу даража чўқишдики, охири адаштириб қўйишди. Қанча ҳикоя олиб борган бўлсам ҳам - натижа бир хил: жуда мужма, гўшти йўқ – фақат суяклар, суяги йўқ – ғирт гўшт... Ҳатто ёшлар газетасидаги бир узунсоч йигит менга ҳаётни яхши тушунмаслигимни билдирди.\nМенми ҳаётни яхши билмайдиган! Ахир мен олов ва мис қувурлардан ўтдим, тўрт марта сувда ғарқ бўлдим, топографлар билан курашдим, зиндонга тушдим, томдан йиқилдим! Кўрсатиб қўяман сенга, мишқи... тирмизак! Менга ўхшаб бир ярим соат карнизда осилиқ турсанг, қайси қўшиқни куйлаган бўлардинг?!\nБу нима билан тугашини билмай тургандим, раҳмат, кўзимни битта яхши одам очиб қўйди. Ёши бир жойга бориб қолган журнал адабий маслаҳатчиси. У мени эслаб қолган экан шекилли, менга ҳамдардлик билдирди ва четга тортиб айтди:\n- Аралашаётганим учун узр сўрайман, мен сизга оталарча маслаҳат бермоқчиман. Хафа бўлмайсизми?\n- Қанақа хафагарчилик? – жавоб бердим, - хафагарчилиги қолдими?\nШунда қария яқинлашишга имо қилди ва қулоғимга пичирлади:\n- Сиз шундай ёзингки, яхши йигит, - сўзлар зич жойлашсин, лекин фикрларингиз эркин бўлсин. Уқдингизми?\n- Тушундим, - дедим миннатдорчилик ҳисси билан чолнинг қўлини сиқиб.\nУйда дарҳол ёзув машинамни энг кичик оралиқда ўрнатдим, қоғоз қўйиб ўтириб олдим.\nИкки ой уйдан чиқмасдан олти юздан ортиқ саҳифа ёздим. Сўзлар жуда зич жойлашган эди. Баъзилари ҳатто умуман сиғмади, мен уларни қўлда, иккинча қаватда, ён ва орқа томонда кичик қўлёзмалар билан киритдим.\nҚўлёзма шунчалик қалин бўлдики, папкага сиғмади. Мен уни тиззам билан босиб туриб, камарларини тишларим билан тортиб боғладим.\nНашриётдаги муҳаррир (ўша кўзойнакли, қаттиққўл) папкамни кўриб, ўзгарди. У мени минерал сув билан меҳмон қилди, ўзи ҳам икки стакан ичди. У бутунлай бошқача одам эди – олдингиси қаерга кетди?\nҚўлёзма бўйича фақат биттагина фикр билдирди:\n- Хўш, – деди у, - сўзларингиз бироз тиқилишиб қолипти.\n- Ҳеч қиси йўқ, - жавоб бердим мен, - тиқилинч бўлса ҳам, тотувлик бўлсин. Унга яқинлашиб яна қўшиб қўйдим: - Эътибор берган бўлсангиз, фикрлар кенг жойлашган.\nҲозир китобим бўйича якуний қарорни кутмоқдаман. Айни пайтда мен вақтимни беҳуда ўтказмаяпман: асосий тамойил ва йўналиш билан қуролланиб, китобнинг иккинчи қисмини шошилинч равишда ёзяпман.\nРус тилидан Баҳора Муҳаммадиева таржимаси.


ЎзА - ДАВОСИ ЙЎҚ ВИРУС: Короновируснинг жаҳонга “юриши” бошланди\nУНИНГ ДАВОСИ ТОПИЛМАЯПТИ\nХитой Халқ Республикасининг марказий Хубэй провинциясининг Ухань шаҳридан бошланиб, мамлакатнинг қолган қисмлари ва яна қатор мамлакатларда кузатилаётган юқумли вирус – короновируснинг кенг тарқалаётгани ва инсонларнинг ўлимига сабаб бўлаётгани бутун сайёрамизда хавотирларни кучайтириб юборди.\nҲозирча вакцинаси топилмаган зотилжам хасталигининг тарқалиши соясида расмий Пекин мамлакатнинг 8 та провинциясида карантин жорий этди. Хитой ҳукумати ўз фуқароларига мурожаат қилиб кўп одам йиғиладиган жойларга бормаслик, оммавий тадбирларни бекор қилишга чақирди. Охирги маълумотларга кўра, Хитойда янги коронавирусдан касалланганлар сони 830 нафардан ошиб кетди, унинг қурбонлари сони 26 нафарга етди. Қурбонлардан 24 нафари Ухань жойлашган Хубэй провинциясида, яна 2 нафари унинг ташқарисидаги ҳудудларда вафот этган. Вирус, шунингдек, Хитой ташқарисига чиқиб, у билан касалланиш ҳолатлари Жанубий Корея, Япония, АҚШ, Вьетнам, Сингапур ва Таиландда қайд қилинган. Вируснинг коронавирус деб аталишига сабаб шуки, унинг атрофидаги ўсимталар тожга ўхшайди.\nХитойда янги тарқалган вирусга қарши чоралар кўрилмоқда, бироқ коронавирус ҳақида маълумот кам бўлгани сабаб ундан даволаш усуллари ҳам ноаниқ. Вирус нафас олиш йўллари, ошқозон-ичак тракти, асаб тизимига зарба беради. Унинг 2002-йилда тарқалиб, 774 одамнинг ўлимига сабаб бўлган САРС вирусига ўхшашлиги айтилади. 2012-йилда эса бошқа бир коронавирус – Яқин Шарқдаги нафас олиш йўллари синдроми тарқалган эди. “Бу вирус одамларга ҳар ҳолда кўршапалаклардан юққан, аммо ҳозир туяларга ҳам ўтган. Бу коронавирусларнинг ҳайвондан инсонга ўтиш хусусияти мавжуд”, — дейди Мериленд университети олими Меттю Фримен. Ўтган йил декабр ойи охирида Хитойнинг Ухан шаҳрида илк бор қайд этилган янги коронавирус инсонга денгиз маҳсулотларидан ўтгани, сўнг эса ҳаводан, масалан, оддий йўтал ёки аксириш билан юқиши аниқланди. Фрименнинг айтишича, коронавирусни юқтириш жуда осон. Ёши катталарнинг унга қаршилик кўрсатиши қийинроқ. “Агар 65 ёки ундан катта бўлсангиз, асоратлари кўп бўлиши мумкин”, — дейди АҚШ соғлиқни сақлаш институтидан Энтони Фаучи. Асоратларга пневмония, бронхит, буйрак етишмовчилиги, ўпкада суюқлик тўпланиши ва ҳатто ўлим мисол бўла олади. “Иккиламчи бактериал инфекцияга учрасангиз, антибиотик ичишингиз мумкин. Нафас олиш қийинлашса, респиратордан фойдаланса бўлади, аммо шунда ҳам соғайиб кетишга кафолат йўқ, чунки вирус янги”, — дейди доктор Фаучи. Дунё олимлари айни дамда уни ўрганмоқда.\nСаудия Арабистонининг Ҳамис-Мушайт шаҳридаги шифохонада Ҳиндистоннинг Керала штатидан 30 ҳамшира улардан бири янги турдаги коронавирус билан зарарланганликка гумон қилингач карантинга жойлаштирилди. Бу ҳақда The Hindustan Times нашри маълум қилди. Керала штати ташқи ишлар вазири Велламвелли Муралидхараннинг таъкидлашича, Саудия Арабистонидаги шифохонада 100 дан кўпроқ ҳиндистонлик ҳамшира ишлайди ва улардан 30 нафари кузатув остига олинган. 38 ёшли ҳамшира коронавирусни у билан зарарланган бемор билан алоқада бўлганда юқтириб олган. Кейинроқ ушбу ҳамшира билан алоқада бўлган барча ҳамширалар карантинга жойлаштирилган. Ҳамшираларнинг айтишича, улар бирор-бир текширувсиз карантинга жойлаштирилган.Бироқ ҳамширалардан бирининг яқини маълум қилишича, 20 ҳамширадан вирусга таҳлил олинган ва барча тестлар вирус борлигини кўрсатган. Янги вируснинг инкубацион даври ҳақида ҳеч нарса маълум бўлмагани сабабли барча ҳамширалар карантинга олинган. Манбанинг таъкидлашича, ҳамшираларнинг аҳволи “ҳақиқатан аянчли”.\n“Биз янги коронавирус билан дуч келганимизда, аломатлар жиддийлигини аниқлашга интиламиз. Бу сафар симптомлар шамоллашни эслатади, яъни хавотирланишга асос бор, лекин бу SARSʼдек қўрқинчли эмас”, — дейди Эдинбург университети профессори Марк Вулҳаус. Яқин Шарқ респиратор синдроми (Mers) эса одамларга дромедарлардан — бир ўркачли туялардан мунтазам равишда юқиши кузатилганди. У аниқланган 2012 йилдан бери маълум бўлган 2494 зарарланиш ҳолатидан 858таси ўлим билан якунланган.\nЖаҳон соғлиқни сақлаш ташкилоти Хитойда тарқалган янги типдаги коронавирусдан қандай ҳимояланиш мумкинлиги бўйича тавсиялар берди. Тегишли тавсиялар ташкилотнинг Twitterʼдаги саҳифасида эълон қилинди. ЖССТ мутахассислари коронавирусдан ҳимояланиш учун қуйидагиларга амал қилишни тавсия қилишган:


CLICK — Мобил банкинг тизими | [:ru]Подключиться к CLICK[:en]Connect to CLICK[:uz]CLICK тизимига уланиш[:] - CLICK — Мобил банкинг тизими\nUSSD-сервисни синаб кўринг\n«Жойларда тўлов» хизмати\n«Жойларда тўлов» локациялари\nСизда пластик картангиз борми?\nҲа, менда UZCARD Online бор Йўқ, менда карта йўқ\nСизда айнан қайси карта эканлигини билиш учун қуйидаги ўзига хос жиҳатларга эътиборингизни қаратинг:\nамал қилиш муддатига эга. У картада кўрсатилган ва 4 та сондан иборат. Масалан: 01/16;\nкарта рақами сонлардан бошланади 8600;\nшунингдек картада қуйидаги белги ҳам кўрсатилган\nСизда SMS-ахборот хизмати ёқилганми?\nSMS-ахборот - бу карта бўйича амалга оширилган ҳар бир операциядан сўнг Сизга мобил телефонингизга юброриладиган sms-хабарлар ёрдамида Сизнинг пластик картангизда пул маблағларни назорат қилиш имконини берувчи хизматдир.\nХизматни ёқиб Сиз ҳар доим ҳисобварағингиз ҳолати ҳақида хабардор бўласиз ва пул маблағлар сарфланиши ёки киритилиши ҳақида билиб олишингиз мумкин!\nБир қадам орқага қайтиш\nCLICK тизимига уланиш?\nПластик картани UZCARD-CLICKга боғлаб қўйиш учун SMS-ахборот хизмати уланган телефондан сўровномани юбориш керак\nКарта рақами Амал қилиш муддати\nКарта рақами - бу Сизнинг пластик картангиз рақами. У картада кўрсатилган ва 16 та белгидан иборат (ушбу рақамни бўш жойларсиз териш зарур)\nАмал қилиш муддати - картанинг амал қилиш муддати тугаш санаси. У картада кўрсатилган ва “чизиқ” орқали берилган 4 та сондан иборат (ушбу рақамни “чизиқсиз” кўрсатиш зарур)\nСўнг тизим уланиш учун буюртма қабул қилинганлиги ҳақида хабар қилади. Муваффақиятли рўйхатдан ўтганда CLICK тизими SMS-хабарни юборади ва 15 дақиқа давомида UZCARD-CLICK хизматининг ягона USSD-командасини теришингизни - *880# (чақирув тугмаси) ва Сиз кейинчалик ўз тўловларингизни сақлаб турадиган ноёб CLICK-PIN кодини ўрнатиб қўйишингизни сўрайди.\nМУҲИМ! CLICK-PIN коди бегона шахсларга номаълум бўлиши, лекин шу билан бирга Сиз учун осон эсда қоладиган бўлиши керак. Табриклаймиз! Энди Сиз UZCARD-CLICK фойдаланувчисига айландингиз ва тўловларни бевосита ўз телефонингиздан амалга оширишингиз мумкин.\nАгар Сиз VISA картаси эгаси бўлсангиз ёки Сизда пластик картангиз бўлмаса, унда CLICK тизимига уланиш учун Сиз рўйхатдан ўтиш учун банклардан* биттасига ташриф буюришингиз лозим. Илтимос, эътибор қаратинг, ёнингизда паспортингиз бўлиши керак.\nБанкда CLICK тизимида хизмат кўрсатиш учун аризани тўлдиргандан ва муваффақиятли рўйхатдан ўтказилгандан сўнг Сизга авторизациянгиз билан боғлиқ ноёб реквизитлар берилади - Сизга тизимга кириш учун логин ва парол билан ахборот варағи ҳамда PAY-PIN тақдим қилинади.\nХавфсизлик мақсадида CLICK тизими Сизга биринчи марта кирганда паролни ўзгартиришни таклиф қилади.\nCLICK тизимига уланиш бепул амалга оширилади!\nВоситачилик ҳақи тўловда олинмайди!\n* Ҳозирги кунда «CLICK» тизимига уланиш Agrobank, Asaka Bank, Asia Alliance Bank ва InfinBank барча филиалларда амалга ошириади.


Зотан "Coscom" (Ucell савдо белгиси) компанияси ходимлари ҳам ҳозирги бозор иқтисодиёти шароитини ҳисобга олган ҳолда бир қатор муҳим ишларни амалга ошириш учун харакат қилмоқдалар. Компаниянинг “Мобил дилер” лойиҳаси абонентлар учун қўшимча қулайликлар яратиш учун махсус ишлаб чиқилган. Кўчаларда абонентларга тез ва самарали хизматлар кўрсатиш учун махсус жиҳозланган автомобиллар, кўчма витрина хамда мобил шахобчалар ўрнатиш амалга оширилмоқда. Энди абонентларга энг яқин офис ёхуд стационар дилерлик марказини қидириб юриш шарт эмас.\nCOVID-19 карантин пандемия вақтида ва аҳоли пунктларида ҳаракатланиш учун чекловлар жорий этилган пайтда мобил дилерларга эҳтиёж бир неча бор ошди. Сим-карталарни энг олис манзилларга ҳам етказиб бериш заруриати туғилди. Шу сабабли Компания мобил дилерлар имкониятларини кенгайтиришга қарор қилди. Бугунги кунда «Coscom» (Ucell савдо белгиси) компанияси 2500 дан ошиқ дилерлар билан муваффақиятли ҳамкорлик қилиб келмоқда. Компания мунтазам равишда дилерлик савдо вакиллари иштирокида тренинглар , худудий офисларда сайёр қабуллар ва ўқув курслари ўтказмоқда. Дилерларга мўлжалланган барча дастурларнинг ўхшашлари йўқ ва улар республикамизда ягона дастур ҳисобланади.\n2020 йил 1 ноябрь холатига кўра Компания абонентлар базаси 8 000 000 нафардан ошди. Бу "Coscom" компаниясини мижозлар сони бўйича Ўзбекистонда биринчи ўринга олиб чиқади. Хозирги кунда "Coscom" (Ucell савдо белгиси) компаниясида 1700 ходим ишламоқда. Пандемия карантин даврида барча ходимлар ижтимоий мухофаза қилиниб, деярли 70% ходимлар масофавий иш тартибига ўтказилдилар хамда тўлиқ ва ўз вақтида ойлик маошларини олмоқдалар.\n"Coscom" компанияси касаба уюшма қўмитаси раиси.


Бунақа шармандалик ҳали бўлмаган. Берунийнинг қиёфасига эга бўлган ва Навоий даврида яшаган ибн Сино! (фото) – Mazmun.Uz\nБунақа шармандалик ҳали бўлмаган. Берунийнинг қиёфасига эга бўлган ва Навоий даврида яшаган ибн Сино! (фото)\nот designer · 22.11.2016\nFacebook ижтимоий тармоғи кун сайин оммалашиб бораётгани сир эмас. Айнан шу тармоқ орқали баъзан муҳим янгиликлар ёки бирор воқеа тафсилоти ҳақида ҳам билиш мумкин бўлади.\nЯқинда “Бехато ёзайлик” гуруҳига бир сурат жойлаштирилди. Бу суратда мактаб ўқувчиларининг дафтар муқоваси тасвирланган.\nГуруҳ аъзоларидан бирининг хабар беришича, 12 варақли бундай дафтарлар Мирзо Улуғбек номидаги Ўзбекистон Миллий университетида сотилаётган экан. Дафтарнинг муқовасига туширилган сурат ва ундаги ёзувлар кишининг эътиборини тортади.\nБиргина дафтарда иккита хатоликка йўл қўйилгани кишини ҳайратлантиради. Биринчидан, муқовадаги сурат остига Абу Али ибн Сино деб ёзилган. Аслида эса суратда Абу Райҳон Беруний тасвирланган.\nИккинчидан, уларнинг наздида бўлган ибн Сино яшаб ўтган йиллар 1441-1501 деб берилган. Ваҳоланки, Абу Али ибн Сино 980-1037 йилларда яшаб ўтган. 1441-1501 йилларда эса улуғ шоир Алишер Навоий яшаган.\nХулоса қилиб айтганда, сурат Абу Райҳон Берунийники, дафтар муқовасида келтирилган исм – Абу Али ибн Сино. Яшаб ўтган йиллар эса на Берунийга ва на ибн Синога тегишли.\nБундай тушунмовчиликлар, яъни бу турдаги саводсизлик миллатимиз учун уят эмасми?! Мактаб, академик лицей ва касб ҳунар коллежи ўқувчилари, олий ўқув юртлари талабаларига биргина дафтар орқали етказилаётган нотўғри маълумот келгусида қандай оқибатларга етаклашини ўйлаб кўришнинг ўзи кифоя, бизнингча.\nҚачонлардир муқоваси кераксиз матоҳлар сурати, ўзбекчилигимизга тўғри келмайдиган тасвирлар билар тўлдирилган дафтарларни танқид қилиб, муқовасида аждодларимиз сурати тасвирланган дафтарни сотувга чиқариш кераклиги айтиларди. Бу мақсадга қисман эришдик. Бироқ аждодларимизнинг суратини танимасак, исмини нотўғри ёзсак, туғилган йилини бошқа мутафаккир билан адаштирсак… Бундан ортиқ саводсизлик бўлармикин?\nFacebook’даги баъзи фойдаланувчилар буни тадбиркорларнинг пул топиш илинжидаги саводсизлиги, деб баҳолашган бўлса, яна баъзи кишилар бунга нашриётни айбламоқда. Бундай қўпол хатолар ялпи саводсизликка йўл очмаётганмикан? Мутасадди ташкилотлар бундай муаммоларни ўз вақтида бартараф этишларига умид қиламиз.\nВперед Шаҳзода Матчонованинг турмуш ўртоғи билан илк рақси (фоторепортаж)\nНазад Шов-шув: Бош Вазирга эр сўраб мурожаат қилишгани ёлғон экан\nДИЛФУЗА ИСМОИЛОВА НЕГА АЖРАШГАНИНИ АЙТДИ: «ЭРИМ ЯХШИ ИНСОН ЭДИ, ЛЕКИН...»\tНИХОЯТ, ЛЕНИННИ ЭНДИ ДАФН ЭТИШМОҚЧИ, ЧУНКИ...\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\tШавкат Миромонович Мирзиёевнинг оила аъзолари билан тўлиқ танишинг (фото).\tИслом Каримов ҳақида ҳайдовчиси айтган ҳақиқат\tОЁҚДАГИ ЁҚИМСИЗ ҲИДДАН ХАЛОС БЎЛАМИЗ!\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\tСелфидан беҳаёликкача: Зарина Низомиддинова нега бундай суратга тушди? (фото)\t13 минг йил илгари аёлларнинг юзи қандай кўринишда бўлган? (фото)\tЭНДИ ЎҚУВЧИ ТАЪЛИМ ҲАҚИНИ ҚЎЙ БИЛАН ТЎЛАЙДИ\tЭнг кўп ўқилганлар\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t19206 0 23.12.2016\tСелфидан беҳаёликкача: Зарина Низомиддинова нега бундай суратга тушди? (фото)\t13754 0 26.10.2016\tИслом Каримов ҳақида ҳайдовчиси айтган ҳақиқат\t12765 0 08.09.2016\tШавкат Миромонович Мирзиёевнинг оила аъзолари билан тўлиқ танишинг (фото).\t8108 0 28.01.2017\tОтасининг хонанда Шаҳзодага уйланаётганини эшитган Лола бунга қандай муносабат билдирган?\t7927 0 05.02.2017\tШок! Шаҳзода Матчонова яна “кўз кўрса уяладиган” аҳволда! (фото)\t7712 0 26.02.2017\t“Зуҳра Солиева Зокир Очилдиевга турмушга чиқди”\t7128 0 03.02.2017\tДоллар нархи 7000 дан ошди. Маълум бўлишича, бунинг сабаби…\t6822 0 03.03.2017\tПутиннинг асл ниятини фош этишди. Қойил-е!\t5617 0 28.02.2017\t“Футболчиларимиз ҳам либос кийишади-ку. Ҳеч бўлмаганда шармандалик либосини!”\t4313 0 19.01.2017\tFacebook\tFacebook\nСаломатлик\tОЁҚДАГИ ЁҚИМСИЗ ҲИДДАН ХАЛОС БЎЛАМИЗ!\n25 Апр, 2017\tЯнгиликлар\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\n25 Апр, 2017\tБу – қизиқ!\tЭНДИ ЎҚУВЧИ ТАЪЛИМ ҲАҚИНИ ҚЎЙ БИЛАН ТЎЛАЙДИ\n25 Апр, 2017\tЯнгиликлар\tНИХОЯТ, ЛЕНИННИ ЭНДИ ДАФН ЭТИШМОҚЧИ, ЧУНКИ…\n25 Апр, 2017\tСпорт\tЭСКИ ТАНИШЛАР ЖАНГИ Ёхуд француз қўшинлари «Буюк Хитой девори»дан ўта оладими?\n25 Апр, 2017\tШоу бизнес\tДИЛФУЗА ИСМОИЛОВА НЕГА АЖРАШГАНИНИ АЙТДИ: «ЭРИМ ЯХШИ ИНСОН ЭДИ, ЛЕКИН…»\n25 Апр, 2017\tСпорт / Янгиликлар\t«ТЕРМАМИЗНИ ЖЧГА ОЛИБ ЧИҚИШНИНГ ФАҚАТ БИТТА ЙЎЛИ БОР» (футболимиз борасида “аччиққина” фикрлар)\n18 Ноя, 2016\tБу – қизиқ!\t“Юлдузча” журийларига очиқ хат: “Болаларга мумтоз ашулаларни куйлама, дейишга ҳаққингиз йўқ!”\n28 Ноя, 2016\tБу – қизиқ! / Шоу бизнес\tШаҳзода Матчонованинг эри ўзидан 5 ёш кичкина, исми ҳам бошқа экан, энг қизиғи эса…\n27 Ноя, 2016\tЯнгиликлар\tМирзиёевга ҳаттоки АҚШ ва Россиядан ҳам мурожаатлар бўлди\n3 Дек, 2016\tБу – қизиқ!\tЎзбекистон Президенти вазифасини бажарувчи Мирзиёев сайловда овоз берди\n4 Дек, 2016\tБу – қизиқ! / Спорт\tФутболчининг қорни ҳам шунча бўлурму ҳай-ҳай (яна Бабаяннинг бир тийинга қиммат “эркатой”лари ҳақида)\n16 Ноя, 2016\t19°C\tOb-Havo - Toshkent\tValyuta Kursi\tBrothers.Uz


Ҳайз - Динда саволим бор\nХозирги вақтда: 20 сен 2019, 10:13\nПост Савол » 09 март 2017, 16:10\nАссалому алайкум Одинахон опа! Бачадонда ҳомилани маън қилувчи восита бўлса, ҳайзни 10-кунидан кейин намозимни ўқисам бўладими? Мен ҳомилани ман қилувчи восита бўлса, 10-кундан кейин ҳам ҳайз ҳисобланади деб ўқиган эдим. Тўғри тушунганманми аниқ билмадим, баъзида менда 12-13 кун ҳам бўлади. Аввалдан раҳмат.\nПост Одинахон Муҳаммад Юсуф » 09 март 2017, 16:10\nМавзу - Ҳайз


“Депутатликка номзод: ногиронлар меҳнат қиладиган корхоналарни кўпайтириш лозим”\nНогиронлар меҳнат қиладиган корхоналар сонини ошириш учун аниқ механизм ишлаб чиқиш лозим (“Ўзбекистон овози”, 11 декабр). Халқ демократик партиясидан Ўзбекистон Олий Мажлисига номзод Қаҳрамон Мирзаевга кўра, ногиронларни иш билан таъминлашнинг яна бир йўли бор. Яъни йирик корхоналарга касаначилик иш жойларини ташкил этиш бўйича мажбурий квота белгилаш керак. Касаначилик иш жойлари эса биринчи навбатда ногиронлар жонига ора киради. Шу билан бирга, депутатликка номзод кам таъминланганлар ўз бизнесини йўлга қўйиши учун беғараз ссуда ва грант бериш амалиётини жорий этишга даъват этади.\n“Россияда GM машиналари савдоси 66 фоизга камайди. Энди турнақатор навбатларга ҳожат йўқми?”\nЖорий йил ноябрда Россияда GM заводи машиналарининг савдоси рекорд даражада – 66 фоизга қисқарди (“Новый век”, 11 декабр). Ўтган йилнинг ноябрида Россия бозорида 5619 та GM машиналари сотилган бўлса, бу йил бу кўрсаткич 1883 донага тушди. Шунга қарамай Ўзбекистонда автомобилларга турнақатор навбатлар давом этмоқда. “Автомобил бозорида ҳайдалган автомобил янгисидан қимматроққа сотилмоқда. Дунёнинг бирор мамлакатида бундай ҳолни кўрмайсиз. Навбатга ёзилиш эълон қилинган кунларда қоп-қоп пул кўтарган оломон ўзини автосалонларга уради” деб ёзади газета. Шу билан бирга, нашр автомобил саноати масъулларини Россиядан қайтаётган машиналар қаёққа кетаётгани, нима учун навбатлар ҳамон сақланиб қолаётгани борасида саволга тутади.\n“Ўзбекистон давлат санъат музейи бош муҳофизи қимматбаҳо картиналарни пуллагани учун қамалди”\nЖиноят ишлари бўйича Яккасарой тумани суди Ўзбекистон давлат санъат музейи бош муҳофизи Мирфайзи Усмоновни 9 йилу 3 ойга озодликдан маҳрум қилди (“Ҳуқуқ”, 11 декабр). Тошкент шаҳар прокуратураси вакили Темур Нормуҳаммедовга кўра, музей мансабдори 1999 йилдан 2014 йилга қадар музейнинг кўплаб нодир асарларини сотиб юбориб, давлатга жуда ката миқдорда зарар келтирган. Бош муҳофиз Усмонов музейнинг бошқа ходими – экспонатларни таъмирловчи Абдураҳмон Мурановга картиналарнинг қалбаки нусхасини чиздириб, оригинал нусхани сотиб юборган. Шу тариқа А.Николаевнинг “Рисунок мальчика”, “Девушка с фруктами”, О.Татевосьяннинг “Чайхана”, “Бухара”, “Море”, Н.Караханнинг “Девушки у хауза”, М.Зоммернинг “Мост через горную реку”, “Шашличная” картиналари пулланган. Шунингдек, Усмонов музейнинг экспонатларни таъмирлаш лабораторияси мудири Бахтиёр Ботиров билан тил бириктириб, европалик рассомларнинг 25 га яқин асарини ҳам сотиб юборган. Қайд этилишича, суд Ботиров ва Мурановга ҳам 8 йил озодликдан маҳрум этиш жазосини берган.\n“Тошкент циркидаги шерлар кунига 4,5 миллион сўмлик гўшт ейди”\nТошкент давлат цирки директори Садриддин Қурбонов Москва цирки вакиллари иштирокидаги томошалар чиптаси нега 7 минг сўмдан 20 минг сўмга ошиб кетгани сабабини изоҳлади (“Даракчи”, 11 декабр). “Чипталарни қиммат дейдиганларга вазиятни бир бошидан тушунтира қолай: Россиядан жами 12 та шер келган. Уларнинг ҳар бири бир кунда 12 кг гўшт ейди. 1 кг салкам 30 минг сўм бўлса, кунига ҳар бир шер 360 минг сўмлик гўшт ер экан. Демак, барча шерлар бир кунда 4,5 млн сўмлик гўшт истеъмол қилади. Бундан ташқари, 25 нафар шер ўргатувчи ва акробатлар ҳам ташриф буюрган. Уларнинг яшаши ҳам бизнинг зиммамизда” дейди цирк раҳбари Қурбонов. Чипталар олибсотарлар қўлига ўтиб кетаётгани масаласига муносабат билдирган директор “Бу иш билан тегишли идоралар шуғулланса яхши бўларди, олибсотарларнинг кетидан қуқиб юриш бизнинг вазифамизга кирмайди” деган.\n“Имом-хатиб марҳумларга шам ёқишни ботил амал деб атади”\nЎзбекистонда маййит чиққан хонадонда марҳумнинг арвоҳи учун шам ёқиш одати ҳамон учрайди (“Оила даврасида”, 11 декабр). Тошкент вилоятидаги “Исмат ота” жоме масжиди имом-хатиби Анвар Жабаевга кўра, шам ёқиш шариатда тақиқланган ишдир. “Шам ёқилганда руҳлар келиб одамлар билан бирга ўйнашади, уларнинг мушкулини осон қилади, деган гаплар нотўғри. Қадимда маъжусийлик динига эътиқод қилувчилар оловни муқаддас деб билишган, унга сиғинишган ва ундан мадад сўрашган. Бугунги кунда айрим ҳудудларда сақланиб қолган олов билан боғлиқ одатлар ана шу ботил эътиқоднинг қолдиқлари ҳисобланади” дейди имом-хатиб. Диний уламо ислом шариатига кўра, марҳумлар ҳаққига дуо ва тиловат қилиш лозимлигини уқтиради.\n“Ўзбекистонлик астроном 16 декабр куни Қуёш сатҳида портлашлар бўлишини инкор қилди”\nИнтенет нашрларида 16 декабр куни кучли магнит бўрони ва плазма портлаши рўй бериб Қуёш тутилиши ва бунинг оқибатида Ер аҳолиси 6 кун элекрсиз қолиши ҳақида хабарлар тарқалди. Ўзбекистон Фанлар академияси Астрономия институти катта илмий ходими Чори Шерданов “Даракчи” газетасига берган интервюсида бу хабарни рад этган.“Ҳозирда Қуёшнинг фаоллиги у қадар кучли эмас, олдинги даврлар билан солиштирганда икки баробар паст. Қуёш фаоллиги пастлиги сабабли эса бундай кучли бўронларнинг юзага келиши эҳтимоли ҳам жуда кам, деярли йўқ даражада... Шундай экан, ваҳимага тушиш учун ҳеч қандай асос йўқ” деган Астрономия институти катта илмий ходими Шерданов.\n“Суд мажлисида видеоконференц алоқа тажрибаси синаб кўрилмоқда”\nЎзбекистон хўжалик судларида видеоконференц алоқа тизими синаб кўрилмоқда (“Адолат кўзгуси”, 11 декабр). Бунга кўра, иш бошқа ҳудуддаги хўжалик суди кўрилаётган бўлса, судда қатнашувчи томонлар ўзи яшаётган ҳудуддаги хўжалик суди биносига келиб видеоалоқа орқали мажлисда иштирок этиши мумкин. Тошкент вилоят хўжалик суди судяси Илҳом Ражабовга кўра, бу замонавий усул судда қатнашиш учун кетадиган ортиқча сарф-харажат ва вақтини тежайди. Қайд этилишича, видеоконференц алоқа билан боғлиқ харажатлар иш натижаси бўйича жавобгар зиммасига юкланади.


Кўзга кўринмас “душманлар” ортидан йўқотилаётган ҳосилни пулга чақиб кўрганмисиз? Бу оз-эмас, кўп эмас 75 млрд. АҚШ долларига тенг. Мана сизга ёмон қовун-у, ҳосил кушандаси бўлган зараркунанда.\nМолия вазирлиги 2018 йилга фуқаролар учун бюджет ишлаб чиқди.\nЎзбекистон Республикаси Президенти Шавкат Мирзиёевнинг сиёсий партиялар, Ўзбекистон экологик ҳаракати вакиллари, халқ депутатлари вилоят, туман ва шаҳар Кенгашлари депутатлари билан 2017 йил 12 июлда бўлиб ўтган учрашуви ҳамда унда парламент палаталари ва барча депутатлар корпуси фаолиятининг таҳлилига, истиқболдаги вазифаларга бағишланган...\n1987 йил 11 июлда Ер юзи аҳолиси сони 5 миллиардга етди. Шу кундан бошлаб бутун дунёда Бутунжаҳон аҳолишунослик куни кенг нишонланади.\n22 июнь куни БМТ Бош Ассамблеяси “Марказий Осиё минтақасида тинчлик, барқарорлик ва изчил тараққиётни таъминлаш бўйича минтақавий ва халқаро ҳамкорликни мустаҳкамлаш” резолюциясини қабул қилди\nShowing 161-174 of 374 items.


ТОШКЕНТ ШАҲАР ПРОКУРОРИ САЙЁР ҚАБУЛИДА - Яшнобод тумани ҳокимлиги\nПойтахтимизнинг Яшнобод тумани 2-сектор штабида Тошкент шаҳар прокурори Баҳриддин Валиев томонидан сайёр қабул ўтказилди.\nУнда нафақат яшнободликлар, балки шаҳримизнинг бошқа туманларидан келган фуқаролар ҳам турли масалалардаги мурожаатлари билан иштирок этишди.\nАҳоли мурожаатларининг аксарият қисмини уй-жой масаласи, аҳолига тиббий хизмат кўрсатиш, тадбиркорликни қўллаб-қувватлаш, судларда жиноят ишлари, фуқаролик ишлари, хўжалик судларида ишларнинг кўрилиши ҳамда суд қарорларининг ижроси, банк-молия масалалари, меҳнат ва бандлик, фуқаролик, паспорт олиш каби масалалар қамраб олган.\nСайёр қабул жараёнида фуқароларнинг 47 та мурожаатлар эшитилиб, ундан 24 таси жойида ижобий ҳал этилди. 23 та мурожаат бўйича эса тегишли чора-тадбирлар ва муддатлар белгиланди.\n— Биз яшайдиган мавзеда шаҳарсозлик меъёрларига мутлақо тўғри келмайдиган иморат қурилиши бошланганди, — дейди фуқаро Лола Тожибоева. — Буни олдини олиш мақсадида шаҳар прокуратурасига ёзма мурожаат қилгандик. Натижада қисқа фурсатда бу қурилишнинг олди олинди. Қўни-қўшниларимиз шикояти ўринли, деб топилди. Бунинг учун мутасаддиларга ўз миннатдорчилигимизни билдирамиз.\nЎз навбатида сайёр қабул чоғида туман тиббиёт бирлашмаси томонидан ижтимоий ёрдамга муҳтож айрим фуқароларга даволаниш учун бепул йўлланмалар, хомийлар томонидан эса ногиронлик аравачаси, зарур дори-дармонлар топширилди.\nPrevious Post:ЯШНОБОДЛИКЛАР ҒОЛИБЛАР САФИДА\nNext Post:МУАММОЛАР ЎРГАНИЛИБ ЕЧИМИНИ ТОПМОҚДА


Мбаппе: «Умид қиламанки, Нойер дарвозасига жавоб баҳсида ҳам голлар ураман»\n«ПСЖ» ҳужумчиси Килиан Мбаппе ЕЧЛ 1/4 финалидан ўрин олган «Бавария»га (3:2) қарши ўйиндан кейин ўз фикрлари билан ўртоқлашди.\nЭслатиб ўтамиз, франциялик форвард ушбу баҳсда дублга эришди ва беллашувнинг энг яхши футболчиси деб топилди.\n«Дунёнинг энг яхши ўйинчиларига қарши майдонга тушишни яхши кўраман. Мануэл Нойер – футбол тарихидаги энг яхши дарвозабонлардан бири. Унга Чемпионлар Лигаси финалида гол уролмагандим, бугун бунга эришдим. Умид қиламанки, жавоб ўйинида ҳам голлар ураман.\nЕвропанинг айни пайтдаги энг яхши жамоаси билан ўйнадик. Оғир ўйин. Яхши ҳаракат қилдик ва қийинчиликларни биргаликда ҳал этдик. Аммо бу – ажойиб қарама-қаршиликнинг фақат биринчи қисми. Кейинги ўйинда ҳам ишончли ўйнаш ва жамоавий футбол намойиш этиш керак бўлади», – дея Мбаппенинг сўзларини келтиради Bayern Germany.


Оқтўба фожиасида омон қолган ўзбеклар илк...\n09.09.2018 15:16 0 6879\n2018 йил 18 январда Қозоғистоннинг Оқтўба вилоятида Ўзбекистоннинг 52 нафар фуқароси тириклай ёниб кетган эди. Ёнғин юз берган вақтда автобус салонида бўлган Қозоғистоннинг уч, Ўзбекистоннинг икки фуқароси жароҳат олишган, аммо омон қолишган эди. "Turon 24" мухбири фожиада тирик қолган ўзбекистонликлар билан суҳбатлашди.\nЖиноят ишлари бўйича Оқтўба туманлараро судида кетган 52 нафар ўзбекистонликнинг ўлими бўйича суд иши бошланди. Судда ҳалок бўлганларнинг яқинлари ҳам қатнашмоқда. Улар Оқтўбага автобусда борган, ҳозир ижарага олинган хонадонларда турибди.\nФожиада омон қолган икки нафар ўзбекистонлик ҳам Наманган вилоятининг Тўрақўрғон туманидан. Аҳрорбек Исоқов Ўзбекистон, Исроил Мирзааҳмедов эса Бозорбоши маҳалласида истиқомат қилади. "Turon 24" мухбири қуйидагича ҳикоя қилади:\n"Ўзбекистон маҳалласига кириб келганимизда маҳалла фуқаролар йиғини раиси Ҳасанбой Қирғизов қаршимиздан чиқиб қолди. Туман ҳокимлигига йиғилишга отланган экан. У киши билан тўғри Исоқовлар хонадонига келдик. Уйда Аҳрорнинг отаси Иброҳим ота ва акаси Баҳриддинни учратдик, ўзи ишда экан. Биз Иброҳим отани суҳбатга тортдик.\nИброҳим ота Исоқов\nЙигитлар бу ердаги қурилиш ишлари келгуси йил якунига етиб қолишини билдирди. Уларнинг кўнглини хотиржам қиладиган ҳолат шуки, эрта-индин Тўрақўрғонда яна бир гигант корхона – "Hyundai" заводи қурилиши бошланади..."\nЖамият бугун, 08:23\nЖамият 21/04, 15:13


ИнтерФУТБОЛ :: Ғалаба ларзалар бағрида яшайди ёки «Алашкерт» кетидан адашиб кет, алам!\nЛарза нима ўзи? Уни бутун вужуд билан қандай ҳис қилиш мумкин? Мазкур саволларга ҳар бир ақли расо инсоннинг ўзига яраша жавоби бор, албатта. Биз бу ўринда мисол учун, ардоқли санъаткоримиз Муножот Йўлчиева ижросидаги ларзани тилга олмоқчимиз. У «Муножот»ни бутун вужуди билан куйлаганида, назаримизда, борлиқ ларзага тушади, титрайди, тўлғонади. Борлиқ ва вужуд, истеъдод ва имконнинг уйғунлашуви ҳамда биргаликда ларзага тушиши натижасида буюк ижро туғилади. Янада аниқроғи, ҳар бир янги ижрода янги буюклик кўз очади...\n«Ливерпуль» АПЛ доирасида «Тоттенхэм» билан куч синашар экан, бутун учрашув давомида тезлик, шиддат, босимни ушлаб турди. Жамоа наинки ўзини, балки майдонни ва мухлислар қалбини ҳам ларзага солди. Вазият шундай эдики, Юрген Клопп жамоаси яхши маънода тўлғонмаса, ғалаба қозонолмасди. Бир-бирига муносиб рақиблар беллашган маҳал тарози палласи ларзалар томон оғади. Бундан 2 ойча муқаддам Садьо Мане «Ман, ман, ман» қабилида бақириб, «Ливерпуль» мухлисларига мақтанганди. Ўшандан буён унинг сурурбахш садоси қулоққа чалинмади. Мана, Мане ниҳоят, яна гол саҳнасида. Гарчи лаҳзалар ичида «дубл»га эришиб, бутун майдонни ларзага солган бўлсада, унинг ўзи аввалгидек дангал мақтаниб юборолмади. Ҳа, футболчини дуранг ва мағлубиятлар серияси анча чўчитиб қўйган, чоғи. Энг муҳими, у «Энфилд»га ларзаларни қайтарди, жамоа мухлислари бу онларни 40 кундан ортиқ вақт интизор кутишди. Қарангки, ғалаба онига қадар чилла чиқди. Халқимиз таъбири билан айтганда, жамоа қиш чилласини оғир ўтказди. Юрген Клопп аутсайдерлардан бири саналмиш «Халл Сити» билан ўйинда тақдирнинг ноҳақ тамғасини олиб ташлашни истаганди. Бироқ мураббий эмас, балки тақдирнинг буюргани бўлди: «Ливерпуль» аутсайдер қаршисида қўл кўтарди. Демак, ўша ўйинда ҳам жамоадаги қалқиш жараёни ҳали ниҳоясига етмаганди. «Қизиллар» яна ортга чекинишди, чунончи, чекиниш масофаси бор эди, гўё. «Тоттенхэм» билан учрашувга қадар жамоа мутасаддилари ва мухлислари шу чекиниш масофасини тўлдиришди. Жамоа қарасаки, ортда мутасаддилар ва мухлислар армияси, уларнинг лим-лим тўлган сабр косаси. Қисқаси, чекиниш масофаси йўқ. Рўпарада эса кучли рақиб. «Ливерпул»даги кучли «портлаш» эффекти, беқиёс ларзанинг сабаби - шу. Анча-мунча кучли рақибларни довдиратиб қўядиган Эриксен - Алли - Сон Хюн Мин - Кейн квартети бу сафар «Ливерпуль» босими қаршисида ожиз қолди. Яна бир бор таъкидлаймиз: ғалабани кучли қўшимча омил - ларза жараёни таъминлади. Ҳа, том маънодаги зарур ғалаба, эҳтиёжга айланган натижа ларзалар бағрида яшайди, унинг воситасида куртак очади ва униб-ўсади. Ларза жараёни кучга тўлган организмдаги қон айланиш тизимини эслатади. Бу тизим яхши ишламаса, куч-қудрат организм учун ортиқча юк, холос.\nЮрген Клоппнинг маҳорати шундаки, у жамоадаги ларза жараёнини қайта уйғотди. Мураббийнинг савияси шундай оғир вазиятларда билинади. Футболчи ўзидаги куч ва имконни ҳар учрашувда бир маромда тақсимлашга қийналади. Бу маромни сақлаш - мураббий зиммасидаги вазифа. Фикримизча, Юрген Клопп назарда тутилаётган шу жараённи назорат қилишда бироз адашди, яъни шогирдларининг куч ва имкониятларини ортиқча баҳолади. Шунинг таъсирида жамоа узоқ вақт ғалаба нашидасини сурормади. Аён бўлдики, «Ливерпуль» ҳар бир баҳсда мухлисларга ёқадиган «портлаш» эффектини юзага чиқаролмайди. Жамоа потенциали муттасил бу услуб юкини кўтаришга қодир эмас. 2-3та баҳсда порлаган Маненинг кейинчалик бирдан шалвираб, сўниб қолиши сабаби ҳам шу. Юрген Клопп бу жиҳатни ҳисобга олмаса, жамоасида яна депсиниш кузатилади. Албатта, «Тоттенхэм»га қарши кечган принципиал баҳс бундан мустасно. Чунки «Ливерпуль» бу учрашувдаги ғалабага депсинишдан қутқарувчи халоскор сифатида қаради. Қойил қолиш керакки, «қизиллар» қийин вазифани уддалашди, яна ўта ёрқин даражада.\nХўш, «Алашкерт»га қарши назорат учрашувида майдонга тушган миллий терма жамоамиз-чи? Самвел Бабаян ва унинг шогирдлари ҳам қоғозга тушмаган футбол қонунини, яъни миллий жамоа, учрашув характеридан қатъий назар, қайсидир клубдан мағлубиятга учраши шармандали ҳол ҳисобланишини унутиб қўйишмаяптими? Ахир эксперимент таркиб, мутлақо янги услубда тўп сурган тақдирда ҳам, миллий жамоамизнинг «Алашкерт»га ютқазиши мантиққа зид-ку. Наҳотки, бош жамоамиз мутасаддилари ўртамиёна клублар билан назорат учрашуви ташкиллаш масъулиятини яхши англашмаса?! Майли, дейлик, «Олмалиқ» мавсумга тайёргарлик жараёнида руминларнинг «Ювентус» ёки бошқа клубига ютқазаверсин. Бундан ҳеч ким фожиа ясамайди. Лекин миллий терма жамоа нуқтаи-назаридан масалага бу тақлид ёндашиш ўзини асло оқламайди. «Алашкерт» балки ҳеч қачон халқаро расмий учрашувларда муносиб қатнашмас, лекин бу клуб футболчилари энди битта мамлакат бош жамоасини енгишганини асло унутишмайди. Бу воқеа тилдан-тилга кўчади ва улар қаердадир ўзбекистонлик мухлисга дуч келишганида, қувлик-қитмирлик қилмасликларига биров кафолат беролмайди. Шу маънода айтсак, Самвел Бабаян ва унинг шогирдлари қандай хатога йўл қўйишганини тушунишлари шарт. Бу - шармандалик! Бошқа ҳеч нарса. Фойда эмас, аксинча, зарар келтирадиган назорат учрашуви! Футболчиларимиз таркибида Генрих Мхитиряндек юксак истеъдод соҳиби тўп сурадиган Арманистон терма жамоасидан мағлубиятга учрашганида, фақат ўйин таҳлили билан чекланардик. Қийналиб бўлсада, муносиб рақибдан енгилган жамоамизни қўллаб-қувватлашга ўзимизда куч топардик. Аммо ўртамиёна клубга ютқазган бош жамоа ва унинг тайёргарлик ишларига ишонқирамай қараш кучаяди табиий равишда. Аслида «Амкар» устидан қозонилган кичик ҳисобли ғалаба ҳам мухлислар энсасини қотирганди. Айтинг, ўртамиёна клубга қарши ўйиндаги 1:0 гапириш, қувонишга арзийдими? Ана, «Барселона» Испания кубоги финалидаги бўлажак рақибини сафарда не аҳволга солди?! 6:0 - ўта йирик ҳисоб, бироқ «Барселона» фахрланадиган натижа эмас бу. Негаки, «Алавес» моҳиятан олганда, «Барса» учун муносиб рақиб ҳисобланмайди. Агар мавсум бошида кузатилган тасодифий мағлубият бўлмаганида, Луис Энрике жамоаси «Алавес»ни бирор аярди балки... Самвел Бабаян шогирдлари ҳам «Амкар» ва «Алашкерт» клубларини йирик ҳисобда енгишганида, бу ҳол мухлисларни беҳад қувонтирмасди. Ҳарқалай, рақиблар соф ўртамиёна. Бироқ ўртамиёна клублар устидан қозонилган ғалабалар мухлисларни бефарқ қолдирмасди. Улар «Демак, тайёргарлик жараёни яхши кетяпти», деб бироз тинчланишарди. Ҳозир эса хотиржамликдан асар йўқ. Ахир мухлислар қандай хотиржам тортсинлар?! Терма жамоамиз биз назарда тутган ғалабаларга эришмади-ку. Ҳа, ларзаси йўқ жамоадан ғалаба кутиш қийин...


14:21 / 19.04.2019\nПрезидент матбуот хизмати хабарига кўра, давлат раҳбари олий мартабали меҳмонни мамлакатга ташрифи билан қутлаб, бу узоқ кутилган ва муҳим ташриф эканини таъкидлаган.\nУчрашувда мамлакатлар ўртасидаги ҳамкорликни ҳар томонлама ривожлантириш истиқболлари муҳокама қилинди. Ўзаро манфаатли йўналишларни топиш, “соатларни солиштириб олиш” мақсадида сиёсий мулоқот ва маслаҳатлашувларни фаол давом эттириш бўйича якдил фикр билдирилди.\nМамлакатда кореялик инвесторлар иштирокида тузилган 660 корхона фаолият юритмоқда. Уларнинг 354 таси юз фоиз хорижий сармоя ҳисобидан ташкил қилинган.\nЖанубий Корея томони Ўзбекистонда иқтисодиётни либераллаштириш ва инвестиция муҳитини яхшилаш бўйича амалга оширилаётган ислоҳотларни олқишлади. Бу мамлакатга инвестициялар ва юқори технологиялар келишини кўпайтириб, қўшимча қийматли маҳсулотлар ишлаб чиқариш, доимий иш ўринлари яратишга хизмат қилади.\nМузокарада мазкур соҳалардаги янги имкониятлар, уларни ҳаётга татбиқ этиш бўйича таклифлар кўриб чиқилди. Иқтисодиётнинг етакчи тармоқлари, мамлакатдаги эркин иқтисодий зоналар ва кичик саноат зоналарида корхоналар ташкил этиш, “электрон ҳукумат”ни ривожлантириш, инновацион ва ижтимоий соҳалар бўйича кадрлар тайёрлашни давом эттиришга келишиб олинди.\nГуманитар соҳа Ўзбекистон ва Жанубий Корея алоқаларининг яна бир муҳим, комплекс йўналишидир. Бугунги кунда ахборот технологиялари, рақамли тиббиёт, таълим, маданият соҳаларида самарали ҳамкорлик қилиб келинмоқда. Мамлакатнинг мактабгача таълим тизимига Корея тажрибаси кенг жорий этилмоқда.\nДавлат раҳбари мазкур соҳалардаги ҳамкорликни янада кенгайтиришдан манфаатдор эканини таъкидлади. Жанубий Корея президенти илғор тажрибалардан фойдаланиш ва кадрлар малакасини оширишга ҳисса қўшишга тайёр эканини билдирди.


Пўлат ишлаб чиқаришнинг асосий хом ашёси бўлиб чўян ва темир лом хизмат қилади\nDownload 108.3 Kb.\nHajmi 108.3 Kb.\nПўлат нима? - Пўлатга бошқа элементлар қўшилишини хисобга олганда, пўлат деб таркибида миқдори 45% кам бўлмаган темир, углерод (2.14% дан кам) ва бошқа легирловчи элементлар тутган қотишмага айтилади\n3. Ўзбекистонда пўлат ишлаб чиқариш- Бекободда Ўзбекистон металлургия заводи 1944 йил 5 март куни ишга туширилган. 1994 йили Ширин машинасозлик заводи билан қўшилиши натижасида ОАЖ “УЗМЕТКОМБИНАТ”га айлантириган. Бу завод хозирда Бекобод шахрида фаолият кўрсатиб келмоқда. Ушбу комбинат Ўрта Осиёдаги ягона қора металлургия корхонаси хисобланади.\n4. Пўлат ишлаб чиқариш моҳияти - Пўлатда углерод миқдори одатда 1,5% ёки ундан кам булади. Углерод миқдорининг кўпайиши қотишманинг мўртлиги ва қаттиқлигининг ортишига сабаб бўлади. Шунинг учун хам махсус юқори углеродли пўлатлар ишлаб чиқарилиб улар асосидаги буюмлар каттик лекин жуда мўрт бўлади.\n5. Жараённи уч бочқичга бўлиш мумкин:\nБиринчи босқич. Суюқ металлни қиздириш ва шихтани эритиш. Темир оксиди, марганец оксиди, кремний оксиди ва фосфор оксиди хосил бўлади. Ушбу жараённинг асосий мақсади суюланмадан фосфорни чиқариш хисобланади.\n2P + 5FeO + 4CaO=(CaO)4 x P2O5 + 5Fe\nИккинчи босқич. Металл ваннанинг қайнаши. Натижада углероднинг оксидланиш жараёни кетади:\nШу билан биргаликда суюқланмадан олтингугуртнинг шлакка чиқарилиш жараёни юз беради.\nОлтингугурт мўлатда шлакда эрийдиган сульфид ҳолатида бўлади (FeS), ҳарорат кўтарилиши билан у кальций оксиди билан реакцияга киришади:\nХосил бўлган CaS шлакда эрийди, лекин темирда эримаслиги сабабли уни шлак билан биргаликда жараёндан чиқарилади.\nУчинчи босқич. Суюқ металлда темир оксидини қайтариш жараёни.\nЛегирланган пўлат - махсус легирловчи қўшимчалар қўшилган қотишма бўлиб, ушбу қўшималар пўлатнинг механик ва физик хоссаларини ўзгаришига олиб келади.\nЛегирланган пўлат турларининг\nТаркибидаги углерод миқдорига қараб:\n1. Кам миқдорда углерод тутган (0,25% гача);\n2. Ўрта миқдорда углерод тутган (0,25% дан 0,65% гача);\n3. Кўп мидқорда углерод тутган (0,65дан кўп).\nЛегирловчи элементлар миқдорига қараб улар қуйидаги турлар бўйича синфланиши мумкин :\n1. Кам легирланган (2,5% гача);\n2. Ўртача легирланган (10% гача);\n3. Юқори даражада легирланган (10% дан 50% гача).\nМис ишлаб чиқаришда хом ашё\nМис табиатда бирикма ва ёмби ҳолатида учрайди. Саноат ахамиятига эга бўлган мис рудалари:\nхалькопирит CuFeS2 (мис колчедани)\nШунингдек бошқа минераллар холида ҳам учрайди:\nДунёда энг катта мис рудалари конлари – Удокан (Байкал орти, Россия)\nШунингдек Чили, АҚШ, Марказий африка худудларида ва бошқа давлатларда.\nЎзбекистонда саноат миқиёсида Олмалиқ ва Навоий тоғ-металлургия комбинатларида катта миқдорда ишлаб чиқарилади.\nМис конларининг кўпчилигида миснинг миқдори 0,3% дан 1,0 % гача бўлади. Мис ишлаб чиқаришда хом ашё таркибида мис миқдори 0,4-0,5% дан ортиқ бўлса у саноат аҳамиятига эга бўлади.\nМисни пирометаллургия усули билан ишлаб чиқаришни бир неча босқичларга бўлиш мумкин:\nА) Мис рудаларини бойитиш\nБ) Мис ва темир сульфидлари суюқланмасини олиш (мис штейни)\nВ) Мисни оловли рафинирлаш\nГ) Мисни электролитик рафинирлаш\nПирометалургик усул билан асосан сульфидли рудалар қайта ишлангани учун, мис рудаларини флотацион усулд бойитилади. Бойитилган рудалар олов билан қайта ишлаб 600-700 С хароратда руда куйдирилади.\nГидрометаллургия усули билан нисбатан мис элементи кам бўлган рудалардан мис ажратиб олинади. Бунинг учун жуда майдаланган рудани ёғочли ва бетонли ховузларда эритувчилар (H2S04, Fe (SO4)3, NH4OH ва бошқа) қайта ишланади:\nСuСО3 • Сu(ОН)2 + 2 Н2SO4→2СuSO4 + 3 Н2О +СO2\nCu2S + 2 Fe2 (SО4)3→2 СuSO4 + 4 FeSO4 + S\nХосил бўлган мис тутган эритмалар қайта ишланади. Масалан, темир билан:\nНатижада мис порошок кўринишида хосил бўлади. Бу усулни цементация деб номланади.\nЦементация усули билан олинган махсулот таркибида 70% мис бўлади. Уни тозалаш учун электролитик рафинацияга учратилади.


"V.USMONOV NOMLI SHAHRIXON PAXTA TOZALASH" AKSIYADORLIK JAMIYATI\n“Шахрихон пахта тозалаш” акциядорлик жамияти акциядорлари\n“Шахрихон пахта тозалаш” акциядорлик жамияти акциядорларининг навбатдан ташқари умумий йиғилиши 2019 йил 30 июнь куни соат 1000да жамиятнинг маъмурий биносида бўлиб ўтиши ва кун тартиби тўғрисида эълон чоп этилган.\n2019 йил 30 июнда Кворум тўпланмаганлиги сабабли жамият Кузатув кенгашининг жорий йил 30 июндаги йиғилиш қарорига асосан акциядорларнинг йиллик умумий йиғилиши 2019 йил 31 июль соат 1000 да ўтказилиши белгиланди. Йиғилиш кун тартиби ўзгартиришсиз қолдирилди.\nЖамият акциядорларининг реестри шакллантириладиган сана –акциядорлар умумий йиғилишида қатнашиш ҳуқуқига эга жамият акциядорларининг реестри (3 иш куни олдин) 2019 йил 25 июльҳолатига шакллантирилади.\nАкциядорлар акциядорларнинг йиллик умумий йиғилиши тўғрисидаги маълумотлар билан “Шахрихон пахта тозалаш” акциядорлик жамияти маъмурий биносида танишишлари мумкин.\nМанзил: Андижон вилояти Шахрихон тумани Буюк ипак йўли кўчаси 2-уй.


Сингапурнинг машҳур бренди Сирдарёда пахта кластери ташкил этмоқчи - Халқ сўзи\nСингапурнинг машҳур бренди Сирдарёда пахта кластери ташкил этмоқчи\n15:47 05 Июнь 2018 Иқтисодиёт\nСингапурнинг машҳур компанияси Индорама Сирдарёда пахта кластери ташкил этмоқчи. Бу ҳақда компания вакили Дипак Рейнанинг Сирдарё вилояти ҳокими Ғофуржон Мирзаев билан ўтказган мулоқотида маълум қилинди, деб ёзмоқда “Халқ сўзи”мухбири Аҳмадали Шерназаров.\nДастлабки келишувга биноан, вилоятнинг Оқолтин ва Сардоба туманларидан 30 минг гектар ер хорижий инвесторлар томонидан ташкил этиладиган кластер корхонаси ихтиёрига берилиши кутилмоқда. Ушбу лойиҳага 55 миллион АҚШ доллари миқдоридаги тўғридан-тўғри инвестиция киритиш кўзда тутилган.\nУчрашувдан сўнг компания вакили Оқолтин, Сардоба туманларида ҳамда “Сардоба” пахта тозалаш заводига ташриф буюрди.\nМаълумот учун, “Индорама” нафақат Осиё, балки бошқа қитъаларда ҳам таниқли компаниялардан бири ҳисобланади. Ҳозирда мазкур бренд томонидан ишлаб чиқариладиган полиэстер, минерал ўғитлар, тўқимачилик маҳсулотлари мижозлар орасида эътироф қозонган. Айни чоғда у бир марталик синтетик қўлқоп ишлаб чиқарувчи дунёдаги энг йирик компания ҳисобланади. Маҳсулот ишлаб чиқариш қувватлари Ғарбий ва Марказий Африка минтақаларида ҳам йўлга қўйилган.\nЭътиборлиси, бугунги кунда мазкур компания билан ҳамкорликда мамлакатимизда“Индорама Коканд текстил” қўшма корхонаси фаолият кўрсатиб келмоқда.


Бу зот китоби «Саҳиҳ» деб тан олинган олти имомнинг биридурлар. Асҳоби ҳадислар ичида асллар аҳлининг имоми ва пешқадами эдилар. Ёшлари ўн бешга етганда Қутайба ибн Саъид ал-Балхийнинг ҳузурларига бориб, бир йилу икки ой давомида ҳадис эшитадилар.\nИмом Насаий илм талаб қилиб Хуросон, Ҳижоз, Миср, Ироқ, Арабистон ярим ороли, Шом каби юртларни кезиб чиқдилар. Сўнгра Мисрда «ал-Қанадийл» номли машҳур китоб бозори бўлган тор кўчада яшадилар. Бу зотнинг ҳузурларига ҳадис эшитиш учун ҳуффозлар ташриф буюришар эди. Ана шу вақтда бу кишига тенг келадиган киши топилмас эди. У зотнинг сифатларини зикр қилиб Дора Қутний айтадилар: «Абу Абдураҳмон ҳадис илмида эсга олинганларнинг муқаддами эдилар». Ибн ал-Асийр «Жомиъ ул-Усул» китобида: «Насаий Шофеъий мазҳабида эдилар ва шу мазҳабда «Ҳаж» китоблари бор. У киши тақволи, талабчан бўлиб Довуд пайғамбарнинг рўзасида давомли эдилар», деб айтадилар. Бу зот ровийларни ўз вақтида жароҳатлаб, ўз вақтида таъдил этардилар. Шунинг учун жарҳ ва таъдиллари уламолар орасида эътиборлидир.\nИмом Насаий таълиф этган китоблари қуйидагилар: «Сунани кубро ва суғро», «Хасоису фий фазли Али ибн Абу Толиб ва оли байт», «Китобу зуафо вал матрукийн», «Маносику Насаий», «Жамъу муснад Молик ибн Анас ва муснад Али ибн Абу Толиб».\nИмом Насаийнинг «Ас-Сунан ал-Кубро» китоблари аввалига кўпгина заиф ҳадисларни ҳам ўз ичига олган эди. Кейин эса, заиф ҳадисларни олиб ташлаб, саҳиҳларини қолдирганлар ва бу китобларини «Ал-Мужтабаъ» деб номлаганлар. Мазкур китоб бизнинг вақтимизгача етиб келган.\nИмом Насаийнинг «Ал-Мужтабаъ»ни ёзишларига сабаб, у киши «Ас-Сунан ал-Кубро» китобини ёзгач, Рамла деган жойнинг амирига тақдим қилганларида, амир: «Бунинг ҳаммаси саҳиҳми?» деб сўраган. Имом: «Бунда саҳиҳ ҳам, ҳасан ҳам бор», дедилар. Шунда амир саҳиҳларини ажратишни сўради. Шу муносабат билан Имом Насаий «Ас-Сунан ал-Кубро» китобларидан саҳиҳ ҳадисларни танлаб «Ал-Мужтабаъ» ёки «Ас-Сунан ас-суғро» деб номланган китобни ёздилар.\nБу китоб олтита «Саҳиҳ» деб номланган китобнинг биридир. У биринчи марта 1256 ҳижрий санада Ҳиндистонда чоп этилган ва энг ишончли ҳадис китобларидан ҳамда ҳадис уламолари тарафидан заиф ҳадислари энг кам ва мажруҳ кишилари йўқ китоблардан деб тан олинган. Бу ўринда Абу Довуд ва Термизий ҳадисларига солиштирилади. Шунингдек, бу китоб ҳадисларни бир ўриндагина келтиришга, зарурат туғилгандагина бошқа жойда ривоят қилишга эҳтимом қилади. Шу вақтнинг ўзида ҳадислардан фиқҳ ҳукмларини, иллатлари баёни билан чиқаришга эътибор беради.\nИмом Насаий китобларига кўплаб шарҳлар ёзилган. Бу зотнинг устозлари эса қуйидагилардир: Аҳмад ибн Абдата аз-Забйи, Аҳмад ибн Манийъ, Башир ибн Муоз ал-Ақдий, Ҳасан ибн Сабоҳ, Муҳаммад ибн Исмоил ибн Айла Димашқий, Муҳаммад ибн Аббон ал-Балхий, Али ибн Ҳожар, Амр ибн Зирората ал-Калбий, Исо ибн Муҳаммад ар-Рамлий, Муҳаммад ибн Ҳошим ал-Баълабаккий, Исҳоқ ибн Шоҳийн, Қутайба ибн Саид, Исҳоқ ибн Иброҳим, Исҳоқ ибн Мансур, Исҳоқ ибн Мусо ал-Ансорий, Иброҳим ибн Саид ал-Жавҳарий, Иброҳим ал-Жавжоний, Исо ибн Ҳаммод, Ҳишом ибн Аммор ва бошқалардир.\nИмом Насаийдан Аҳмад ибн Умайр ибн Жавсо, Муҳаммад ибн Жаъфар ибн Маллас, Абулқосим ибн Абул Ақб, Абул Маймун ибн Рашид, Абу Али ат-Табароний, Абу Жаъфар ат-Таҳовий ва бошқалар ривоят қилишган.\nМуҳаммад ибн Мусо ал-Маъмуний айтадилар: «Имом Насаий Абу Бакр ва Умар ибн Ҳаттоб розияллоҳу анҳу фазилатларини ташлаб, Али розияллоҳу анҳуни фазилатлари ҳақидаги «Ал-Хасоис» китобини ёзди деб, уни қабул қилмай инкор қилаётган қавмни кўрдим. Бу ҳақда Имом Насаийга айтганимда шундай дедилар: Димашққа кириб Али розияллоҳу анҳудан узоқлашганлар кўпайганини кўриб, «Ал-Хасосис» китобини тасниф қилдим ва Аллоҳдан уларни ҳидоятга бошлашини умид қилдим».\nБу зот таваллуд топган Нисо шаҳри ҳақида маълумот: Шаҳарнинг Нисо деб аталишига сабаб: фотиҳлар Хуросонни фатҳ этишганда шаҳар эркаклари қочиб кетишган экан. Мусулмонлар шаҳарда эркак зотини топа олмай, уни ташлаб ўтиб кетишган экан. Шу сабабли у Нисо («Аёллар») шаҳри, деб аталган экан. У ҳозирги Туркманистон ерларида жойлашган шаҳардир. Бу ердан Имом Насаийдан ташқари Абу Аҳмад Ҳомид Зинжавий ал-Аздий каби катта олимлар ҳам чиққан.\n7764 марта ўқилди\nДругие материалы в этой категории: « Имом Доримий\tИстихора »


Ҳарбий хизматчиларга янги уйлар топширилди - Халқ сўзи\n14:51 26 Март 2019 Жамият\nПрезидентимиз Ўзбекистон Республикаси Қуролли Кучлари ташкил этилганининг 27 йиллиги ва Ватан ҳимоячилари куни муносабати билан йўллаган байрам табригида “Биз давлатимиз мудофаа қудратини ҳар томонлама ошириш, етук ва малакали ҳарбий кадрларни тайёрлашга, Ватан ҳимоячилари, уларнинг оилалари учун муносиб ҳаёт шароитларини яратишга бундан кейин ҳам алоҳида эътибор қаратамиз.\nМасалан, 2019 йилнинг ўзида ҳарбий хизматчилар учун имтиёзли кредитлар асосида 116 та кўп қаватли уй фойдаланишга топширилади. Ҳарбий хизматчиларнинг 700 дан зиёд фарзандлари олий таълим муассасаларига давлат гранти асосида ўқишга қабул қилинади. Шунингдек, ҳарбий шаҳарчаларни обод қилиш, уларнинг ҳудудида замонавий инфратузилмалар барпо этиш бўйича олиб борилаётган кенг кўламли ишлар изчил давом эттирилади” дея таъкидлаган эди.\nБулар амалда ўз ифодасини топмоқда. Куни кеча Нукус гарнизонида ҳарбий хизматчилар ва Қуролли Кучлар фахрийларига янги уйларнинг калитлари топширилгани фикримиз тасдиғидир.\nШу муносабат билан ўтказилган тантанали маросимда Шимоли-ғарбий ҳарбий округи қўшинлари қўмондони, Қорақалпоғистон Республикаси Вазирлар Кенгаши вакиллари ҳамда ҳарбий хизматчиларнинг оила аъзолари қатнашди.\nТадбирда сўзга чиққанлар бундай саъй-ҳаракатларда давлатимиз раҳбарининг 2017 йил 24 январдаги “Ўзбекистон Республикаси Қуролли Кучларини ислоҳ қилиш ва янада ривожлантириш вазифаларини амалга ошириш бўйича чора-тадбирлар дастури тўғрисида”ги қарори ҳамда Вазирлар Маҳкамасининг 2017 йил 11 августдаги “Ўзбекистон Республикаси Қуролли Кучлари ҳарбий хизматчиларига турар жой сотиб олиш (қуриш) учун узоқ муддатли имтиёзли ипотека кредитлари ҳамда якка тартибда уй-жой қуриш учун ер участкалари бериш тартиби тўғрисида Низом” муҳим асос бўлиб хизмат қилаётганини қайд этишди.\nНукусдаги 30 хонадонга мўлжалланган янги кўп қаватли тураржойда ҳарбийлар ва уларнинг оила аъзолари учун барча шароит яратилган. Бунинг учун уй соҳиблари ўз миннатдорликларини билдиришди.\nНукус шаҳар маданият ходимлари иштирокидаги концерт дастури йиғилганларга янада хуш кайфият бағишлади.\nҲидоят АҲМЕДОВ, “Халқ сўзи” мухбири.


Виртуал музейлар концепцияси лойиҳасининг тақдимоти бўлиб ўтмоқда. – Telegraph\nВиртуал музейлар концепцияси лойиҳасининг тақдимоти бўлиб ўтмоқда.\nАйни дамда Маданият вазирлигида МДҲ давлатларининг маданий мероси виртуал музейлар концепцияси лойиҳасининг тақдимоти бўлиб ўтмоқда. Унда Маданият вазири Озодбек Назарбеков ҳамда SmartChain вакиллари иштирок этмоқда. Интернет технологиялари ривожланаётган ҳозирги даврда унинг имкониятларидан унумли фойдаланилмоқда.\nТақдимот давомида Виртуал музейлардан фойдаланиш тартиби, унинг томошабин учун қулайлиги шу билан бирга қайси тилда сўзлашувчи бўлишидан қатъий назар исталган тилда экспонат ҳақида маълумотга эга бўлиш имкониятлари ҳақида маълумот берилмоқда.\nТақдимот давомида таъкидланишича, ҳозирги кунда виртуал музейлар миллий маданий ютуқларимизнинг ёрқин тимсоли ҳисобланмоқда.\nВертуал музейларда замонавий ахброт компьютер технологиялари ёрдамида экспонатни ҳар тарафлама томоша қилиш имкониятини берувчи дастурлар ишлаб чиқилган. Оддий музейларда эса экспонатни ҳар тарафлама кўриш имконияти йўқ. Ушбу лойиҳа доирасида анъанавий музей экспозициясига жойлаштирилгандан кўпроқ объектларни намойиш қилиш мумкин.\nВиртуал музей шаффофлиги сабаб, унга ташриф буюрган фойдаланувчи ер юзининг турли бурчагидан исталган вақтда уни томоша қилиш имкониятига эга. Айнан виртуал музей вазифасини бажараувчи порталга ташриф буюриш орқали МДҲ мамлакатларидаги тарихий жойлар ва галлерияларга виртуал саёҳат уюштириш мумкин. Биргина порталда дунё санъати дурдоналари тўпланган.\nСизни қизиқтирган экспонат бўйича маълумотни олиш учун уни рўйхатдан танлайсиз ва уйдан чиқмаган ҳолатда маълумотга эга бўласиз.\nВиртуал музей экспозициялари, виртуал панарама орқали намойиш қилинади. Виртуал панарамага 3D панарама, айланма панарама, 360 даражали фотопанарамалар киради. Улар орқали виртуал саёҳат амалга оширилади.


Жабр кўрганларга ёрдамлашамиз\nОдам савдоси жинояти бугунги кунда дунё ҳамжамиятини жиддий ташвишга солаётир. Ушбу жиноят муайян ҳудуд ёки қитъадагина эмас, аста-секин дунёнинг турли нуқталарига кириб бораётгани учун ҳам хавфлидир. Унга қарши курашиш, олдини олиш бўйича жиддий чоралар кўрилмоқда. Бу борада мамлакатимизда амалга оширилаётган ишлар жаҳон ҳамжамиятининг ҳақли эътирофига сазовор бўлмоқда.\nХусусан, 2008 йили мамлакатимиз парламенти “Одам савдосига қарши кураш тўғрисида”ги Қонунни қабул қилди. Шунингдек, Президентимизнинг “Одам савдосига қарши курашиш самарадорлигини ошириш чора-тадбирлари тўғрисида”ги Қарори эълон қилинди. Бундан ташқари, Ўзбекистон Республикаси Вазирлар Маҳкамаси қарори билан Одам савдоси жабрдийдаларига ёрдам бериш ва уларни ҳимоя қилиш бўйича республика реабилитация Маркази ташкил этилди.\nОдам савдоси жабрдийдаларини қулай яшаш ва шахсий гигиена шарт-шароитлари, шунингдек, озиқ-овқат, доривор воситалар ва тиббиёт буюмлари билан таъминлаш, уларга кечиктириб бўлмайдиган тиббий, руҳий, ижтимоий, ҳуқуқий ва бошқа ёрдам кўрсатишдан ташқари, хавфсизлигини таъминлаш, қариндошлари билан мулоқот ўрнатишига кўмаклашиш ушбу марказнинг асосий вазифаларидир.\nБугунгача марказ хизматидан фойдаланган мингга яқин жабрдийдаларнинг 28 фоизини аёллар ва 2,9 фоизини вояга етмаган болалар ташкил этади. Уларга тиббий, руҳий ёрдамдан ташқари, иш топишларига ҳам кўмаклашилди. Хусусан, Ўзбекистон Республикаси Меҳнат ва аҳолини ижтимоий муҳофаза қилиш вазирлигининг жойлардаги бўлимлари билан биргаликда уларни иш билан таъминлаш масаласи ижобий ҳал қилиб берилмоқда.\nШу ўринда алоҳида таъкидлаш лозим, одам савдоси жиноятидан жабрланганларни тўғри тушуниб, тикланиб олишларига беғараз ёрдам кўрсатишда мамлакатимизнинг турли идоралари масъул ходимларидан тортиб, оддий фуқароларигача ўзларининг юксак инсонийлик хислатларини намоён этмоқдалар. Хусусан, Марказга мурожаат қилаётганларнинг бўш вақтларини мазмунли ташкил этиб, маданий ҳордиқ чиқаришларида “Ўзбеккино” Миллий агентлиги, Ўзбекистон Миллий академик драма театри ҳамда бошқа маданият муассасалари ходимларининг хизмати алоҳида таъкидга лойиқ. Шунингдек, жабрдийдаларнинг доимий яшаш жойларига етиб олишларига ҳам қатор ташкилотлар ҳомийлик ёрдами кўрсатишяпти. Фурсатдан фойдаланиб, бу борада катта ёрдам бераётган ҳомий ташкилотлар қатори Ўзбекистон Республикаси соғлиқни сақлаш вазирлиги ва унинг жойлардаги бошқармалари, Бандлик марказлари, прокуратура ҳамда ички ишлар тизими ходимларига миннатдорлик билдирамиз.\nОдам савдоси жабрдийдаларига ёрдам бериш\nва уларни ҳимоя қилиш республика\nреабилитация маркази ходимаси\nиюль. 07, 2022\nЭнг яхши кун\nиюль. 06, 2022\nҚурбонликка сўйиладиган ҳайвонлар (савол-жавоб)\nДинда саволим бор: Ҳижрий йил қандай ҳисобланади?\n- июнь. 13, 2022\nДиний таълим муассасаларига ҳужжат қабул қилиш муддати белгиланди\n- июнь. 14, 2022


Chop etish uchun > Азага айланган тўй: куёв тўй куни арафасида пичоқланди\nГлавная > Jamiyat > Азага айланган тўй: куёв тўй куни арафасида пичоқланди\n2-12-2019, 16:00. Разместил: admin\nТўй халқимизнинг энг ширин «ташвиш»ларидан бири. Бундай дейишимизнинг боиси, тўй соҳиблари топган-тутганини сарфлаб, етмаганига қарз олиб, уни тўлаш ташвишлари билан елиб югурса-да, ҳамма шу ташвишни орзу қилади. Абдумалик ака (исм-шарифлар ўзгартирилди) ҳам ана шундай ширин ташвишлар билан тўй бошлаб юборди. Эртага ўғли Анварни уйлантиради. Базмга меҳмонлар чақириб қўйилган.\nАнварнинг синфдошлари кун бўйи ҳовли атрофини тозалаб, тўй базмига тараддуд кўришди. Ҳамма хуш кайфиятда. Айниқса, куёвболанинг ҳаяжонини сезиш қийин эмас. Ҳамма синфдошлар йиғилгач, сабзи тўғраш маросими бошланди. Аксига олгандек, тўй учун олинган сабзи майдароқ бўлиб, артиш ва тўғраш синфдошларга бироз қийинчилик туғдира бошлади. Шу вақт куёвжўра Жаббор шундай таклиф билдирди:\n— Ҳошим ака уйида сабзи тўғраб сотади, 10 минг сўмдан пул йиғсак, 120 минг сўм пул бўларкан, шу кишидан тўғралган сабзи сотиб олиб келсак, нима дейсизлар?\nБу таклиф барчага маъқул келди. Қодир пул йиғишни бошлади. Шу вақт Собирга навбат келганида, у ёнидан 5000 сўм пул чиқариб бериб, паст овозда бошқа пули йўқлигини билдирди.\n— Доим шунақа қиласан, сен пастсан, — деди Жаббор кўпчилик орасида уни изза қилганидан мағрур оҳангда. — Пулини қайтариб бер, ўрнига ўзим тўлайман.\nЖабборнинг бу гапи Собирга жуда оғир ботди. Дўстининг очиқдан-очиқ камситишини қабул қила олмади. Урмоқчи эди, бошқалар орага тушиб уни тўхтатди. Ёши катталар жанжал қилмасликларини, ўртоғининг тўйини бузиш яхши эмаслигини айтиб, насиҳат қилишди.\nШундан сўнг синфдошлар Анварнинг машинасида Ҳошим аканинг уйига жўнамоқчи бўлишди. Аммо Жаббор ўрнидан тураётиб яна Собирга қараб дағдаға қилди:\n— Бир муштимга чидамайсан, мен билан ўйнашма!..\nБу гап Собирга баттар алам қилди. Чорпоя устида турган ошхона пичоғини қўлига олиб, «Жаббор, бу ёққа кел», дея бақириб, қўлини у томонга силтади.\nҲамма даҳшат шундан кейин бошланди. Собир бор кучи билан силтаган вақтда пичоқни ёнида турган Анварнинг бошининг орқасига санчиб қўйганди. Шу орада кимдир «Анваржон!» дея бақириб юборди. Қилмишини ҳали англаб етишга улгурмаган Собир ортига ўгирилиб қаради-ю, ерда йиқилиб ётган синфдошини кўрди.\nАнвар шифохонада икки ҳафта кома ҳолатида ётгач, ҳаёт билан видолашди. Тўй азага айланди. Ёр-ёр садолари остида келин кириб келиши кутилаётган ҳовлидан дод-фарёд билан тобут олиб чиқилди. Шўх-шодон қўшиқлар янграши кутилаётган уйдан муштипар онанинг оҳу ноласи эшитилди...\nжиноят ишлари бўйича Самарқанд вилояти суди раисининг ўринбосари.\nжиноят ишлари бўйича Каттақўрғон шаҳар судининг раиси.


13:36 10.10.2019 (Янгиланган 13:37 10.10.2019) Ҳавола олиш\nТОШКЕНТ, 10 окт – Sputnik. АҚШ президенти Дональд Трамп америка ҳарбийлари Суриядан “Битлз” жаллодлар гуруҳи билан танилган “ИШИД”* икки жангарисини олиб кетганлигини тасдиқлади. РИА Новости хабарига асосан.\n“Курдлар ёки Туркия назоратни йўқотиб қўйган тақдирда, АҚШ аллақачон Суриядаги энг шафқатсиз иккита ИШИД жангчисини мамлакатдан, АҚШ назоратидаги хавфсиз жойга олиб чиқди. Улар энг ёмон!”, - деб ёзган Трамп Twitterда.\nБундан аввал Washington post газетаси Америка ҳарбийлари Сурияда 40 кишини ҳибсга олганини тасдиқлади. Улар ИГнинг муҳим жангарилари. Улар орасида иккита британиялик ҳам бор. Улар “Битлз” деб ном олган тўртлик жангари гуруҳига кирган.\nАлександр Котей ва Эль Шафи Эльшейх америкалик ва ғарб давлатларидан келган гаровга олинганларни қатл этишида айбланмоқда. Қотилликлар видеога олинган.\nИлгари террорчилар Суриянинг шимолий-шарқидаги кичик қамоқхоналарда ушлаб турилган, улар суриялик курдлар назорати остида бўлган. Энди курдлар турк армиясига қарши туриш мақсадида ўз қўриқчиларини бу объектлардан олиб чиқмоқда.


30 июнь – Ёшлар куни муносабати билан Ўзбекистон “Миллий тикланиш” демократик партияси Самарқанд вилоят Кенгаши, “Оила” илмий-амалий тадқиқот маркази Самарқанд вилоят бошқармаси ҳамда Ёшлар иттифоқи вилоят Кенгаши ҳамкорлигида акция ташкил этилди.\n“Юртимизни обод этамиз” шиори остида Ургут тумани Қоратепа маҳалласи ҳудудидаги “Тешиктош” тепалигида ташкил этилган мазкур тадбирда ҳамкор ташкилотлар ходимлари ва аъзолари фаол иштирок этишиб, ободончилик ишларига муносиб ҳисса қўшдилар.\nАкция учун айнан мазкур тепалик бежиз танланмади. Сабаби, табиат мўжизаси туфайли ўзига хос кўриниш касб этиб тепаликдаги тешиктош бугун кишилар эътиборини тортиб, кўплаб маҳаллий ва хорижлик сайёҳларни бу ерга чорламоқда. Аммо, саёҳатга келаётган барча фуқаролар ҳам маданият билан тепаликни кўздан кечириб, тозаликка роия этган ҳолда безарар кетишаяпти дея олмаймиз. Чунки тепаликдаги тошларга битилган ҳар-хил ёзувлар, ён-атрофга ташлаб кетилган турли чиқиндилар фикрларимизни шундоққина тасдиқлайди.\nҲамкор ташкилотлар ташаббуси билан ўтказилган акцияда тепаликда кузатилаётган мавжуд камчиликларни имкон қадар бартараф этиш чоралари кўрилди. Тошлардаги ёзувларни ўчириш, тепаликни турли чиқиндилардан тозалаб ораста ҳолга келтириш учун барча ўзаро аҳилликда, ҳамжиҳатликда меҳнат қилишди. Тез орада атроф чиқиндилардан тозаланиб, орасталик таъминланди, тошлардаги ёзувлар ўчирилди.\nАкция сўнгида ободонлаштириш ишларида фаол қатнашган шижоатли ёшларга Ўзбекистон “Миллий тикланиш” демократик партияси вилоят кенгашининг ташаккурномалари топширилди.